

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

**POLUGODIŠNJE IZVJEŠĆE O RADU GRADONAČELNIKA GRADA IVANIĆ-GRADA ZA RAZDOBLJE SIJEČANJ - LIPANJ 2020. GODINE**

**Polugodišnje izvješće za razdoblje**

**siječanj - lipanj 2020. godine**

**I. UVOD**

Temeljem članka 35. b Zakona o lokalnoj i područnoj (regionalnoj) samoupravi (Narodne novine, broj [33/01](http://www.zakon.hr/zakoni/132.0.doc), [60/01](http://www.zakon.hr/zakoni/132.1.doc), [129/05](http://www.zakon.hr/zakoni/132.3.doc), [109/07](http://www.zakon.hr/zakoni/132.4.doc), [125/08](http://www.zakon.hr/zakoni/132.5.doc), [36/09](http://www.zakon.hr/zakoni/132.6.doc), 150/11, 144/12, 19/13, 137/15, 123/17 i 98/19) gradonačelnik dva puta godišnje podnosi polugodišnje izvješće o svom radu predstavničkom tijelu, sukladno odredbama Statuta jedinice lokalne samouprave.

Člankom 57. Statuta Grada Ivanić-Grada (Službeni glasnik, broj 02/14, 01/18 i 03/20) uređeno je pitanje podnošenja polugodišnjih izvješća Gradonačelnika Grada Ivanić-Grada te sukladno statutarnim odredbama, Gradonačelnik Gradskom vijeću podnosi izvješće za razdoblje od siječnja do lipnja 2020. godine do dana 30. rujna 2020. godine.

U navedenom razdoblju stupio je na snagu Zakona o izmjenama i dopunama Zakona o lokalnoj i područnoj (regionalnoj) samoupravi (Narodne novine br. 98/19). Navedenim izmjenama i dopunama Zakon se usklađuje s odredbama *Zakona o sustavu državne uprave* (Narodne novine br. 66/19) koji u članku 4. propisuje kako se *za obavljanje poslova državne uprave ustrojavaju tijela državne uprave i to ministarstva i državne upravne organizacije.* Prestaju sa radom uredi državne uprave te njihov posao prelazi u nadležnost ministarstva te jedinica regionalne samouprave.

Člankom 16. Zakona o izmjenama i dopunama Zakona o lokalnoj i područnoj (regionalnoj) samoupravi (Narodne novine br. 98/19) propisano je da su jedinice lokalne samouprave dužne uskladiti svoje statute s odredbama Zakona u roku od 60 dana od dana stupanja na snagu Zakona što je Grad Ivanić-Grad i učinio i usvojio izmjene i dopune Statuta Grada Ivanić-Grada koje su objavljene u Službenog glasniku Grada Ivanić-Grada, broj 03/20.

**II. RAD GRADONAČELNIKA**

**1. KOLEGIJ GRADONAČELNIKA I DONESENI AKTI**

U ovom izvještajnom razdoblju Gradonačelnik Grada Ivanić-Grada održavao je kolegije. Na kolegijima Gradonačelnika razmatra se aktualna problematika i potreba za donošenjem pojedinih akata, stoga istima prisustvuju zamjenici gradonačelnika, pročelnici, službenici na čiji se djelokrug rada odnosi pojedina problematika. Prema potrebi Gradonačelnik je održavao i sastanke s ravnateljima ustanova kojih je osnivač Grad Ivanić-Grad, predsjednicima udruga, kao i direktorima trgovačkih društava u kojima Grad Ivanić-Grad ima poslovni udio.

Javnost rada gradonačelnika osigurava se, između ostalog i objavljivanjem općih i drugih akata u Službenom glasniku Grada Ivanić-Grada i na web stranici Grada, [www.ivanic-grad.hr](http://www.ivanic-grad.hr). Sukladno navedenom, svi prethodno navedeni akti objavljeni su u Službenom glasniku Grada Ivanić-Grada, a navedeni glasnici su objavljeni na web stranici Grada Ivanić-Grada - <http://www.ivanic-grad.hr/dokumenti-grada/sluzbeni-glasnik/> .

Osim objavljivanja akata na prethodno navedeni način, javnost je upoznata s donesenim aktima te aktualnostima putem konferencija za medije koje se sazivaju po potrebi, kao i sudjelovanjem gradonačelnika, zamjenika i pročelnika u emisijama u programu Obiteljskog radija Ivanić d.o.o. te putem portala Volim Ivanić, portala 01Portal.hr i emisije „Srce Hrvatske“ koja se emitira na Jabuka TV-u.

**2. SAVJETODAVNA TIJELA GRADONAČELNIKA**

Sukladno članku 8. Poslovnika o radu gradonačelnikovog kolegija, Gradonačelnik osniva savjetodavna tijela (stalna ili povremena) radi stručne obrade pojedinih pitanja, davanja prijedloga i mišljenja o pojedinim pitanjima i radi praćenja stanja u pojedinim područjima, odnosno za pripremu određenog materijala iz djelokruga rada i djelovanja gradonačelnika kao izvršnog tijela jedinice lokalne samouprave i imenuje njihove članove.

U skladu s navedenim, tijekom izvještajnog razdoblja, održane su sjednice radnih tijela Gradonačelnika Grada Ivanić-Grada i to sjednice Odbora za umirovljenike i Odbora za hrvatske branitelje.

**III. USMJERAVANJE RADA UPRAVNIH ODJELA**

U obavljanju izvršne vlasti, jedna od osnovnih zadaća Gradonačelnika je usmjeravanje rada upravnih tijela Grada u obavljanju poslova iz samoupravnog djelokruga Grada, odnosno poslova državne uprave, ukoliko su preneseni Gradu kao i nadzor nad njihovim radom.

Odlukom o ustrojstvu upravnih tijela Grada Ivanić-Grada donesene na 21. sjednici Gradskog vijeća dana 10. srpnja 2019. godine (Službeni glasnik, broj 06/19) ustrojena su tri Upravna odjela:

1. Upravni odjel za lokalnu samoupravu, pravne poslove i društvene djelatnosti

2. Upravni odjel za komunalno gospodarstvo, prostorno planiranje, gospodarstvo i poljoprivredu

3. Upravni odjel za financije i proračun

U vremenu na koje s odnosi ovo izvješće nastupila je pandemija virusa COVID-19 te je u skladu s preporukama Stožera civilne zaštite Republike Hrvatske, gradonačelnik regulirao način rada Gradske uprave na način da je obustavlja neposredan rad sa strankama. Rad službenika gradske uprave Grada Ivanić-Grada odvijao se na način da dio službenika rad obavlja od kuće, a dio službenika u prostorijama Gradske uprave grada Ivanić-Grada s time da su se navedene skupine izmjenjivale svaki radni tjedan te se odluka primjenjivala od 23. ožujka 2020. do 30. travnja 2020. godine.

Od trenutka uvođenja obveze izdavanja propusnica građanima zbog potrebe napuštanja mjesta prebivališta, službenici Gradske uprave Grada Ivanić-Grada su u ime Stožera civilne zaštite Grada Ivanić-Grada izdavali propusnice. U razdoblju obveznog izdavanja propusnica, izdano je više od 4000 propusnica.

**1. UPRAVNI ODJEL ZA LOKALNU SAMOUPRAVU, PRAVNE POSLOVE I DRUŠTVENE DJELATNOSTI**

Sukladno Odluci o ustrojstvu upravnih tijela Grada Ivanić-Grada (Službeni glasnik, broj 06/19), Upravni odjel za lokalnu samoupravu, pravne poslove i društvene djelatnosti obavlja:

- pripremu prijedloga općih akata te drugih akata koje su u ovlasti Grada iz djelokruga Upravnog odjela,

- lokalnu samoupravu,

- mjesne odbore,

- rad gradskog vijeća Grada,

- ljudske potencijale i radne odnose službenika i namještenika u upravnim tijelima,

- stručno osposobljavanje i usavršavanja službenika i namještenika u upravnim tijelima,

- uređivanje i objavljivanje Službenog glasnika Grada Ivanić-Grada,

- sudske i druge postupke u kojima po bilo kojoj osnovi sudjeluje Grad,

- vođenje imovinsko-pravnih poslova te provedbu postupaka u pravnom prometu nekretnina u vlasništvu Grada,

- upravljanje imovinom u vlasništvu Grada,

- zakup poslovnih prostora i najam stambenih prostora u vlasništvu Grada i ostale imovinskopravne poslove,

- društvene djelatnosti, a osobito brigu o djeci i predškolski odgoj, osnovnoškolsko i srednjoškolsko obrazovanje, visokoškolsko obrazovanje, stipendiranje učenika i studenata, zdravstvenu zaštitu, socijalnu skrb, kulturu, muzejsku i galerijsku djelatnost, tjelesnu kulturu i šport, tehničku kulturu, vjerske zajednice, turističku djelatnost, vatrogastvo, zaštitu od požara, civilnu zaštitu, udruge građana i civilno društvo, poslove izrade programa javnih potreba za pojedinu društvenu djelatnost, poslove vezane za rad Savjeta mladih Grada Ivanić-Grada,

- hrvatske branitelje,

- suradnju s ustanovama kojima je osnivač Grad,

- zaštitu potrošača,

- suradnju s drugim jedinicama lokalne i područne (regionalne) samouprave i drugim

institucijama u Republici Hrvatskoj i inozemstvu,

- vođenje službenog protokola Grada i organizaciju službenih posjeta,

- odnose s javnošću i medijima,

- organizacije službenih događaja Grada,

- ostvarivanje prava na pristup informacijama,

- informatičku podršku,

- uređivanje web stranice i facebook stranice Grada,

- uredsko poslovanje i arhivu,

- pomoći pri izradi projekata od interesa za Grad,

- sudjelovanje u izradi strateških dokumenata Grada,

- brigu o korištenju sredstava reprezentacije,

- održavanje sredstava rada,

- ostale poslove sukladno posebnim popisima.

**1.1. Službeni glasnik**

U Službenom glasniku Grada Ivanić-Grada objavljuju se akti koji se donose na sjednicama Gradskog vijeća, akti koje donosi Gradonačelnik, kao i bitni akti vezani uz rad mjesnih odbora te izbornih povjerenstava.

Tijekom ovog izvještajnog razdoblja objavljena su četiri broja Službenog glasnika i to brojevi 01/20, 02/20, 03/20, 04/20.

Službeni glasnici objavljeni su na web stranici Grada Ivanić-Grada [www.ivanic-grad.hr](http://www.ivanic-grad.hr)

**1.2. Radni odnosi**

Stanje popunjenosti upravnih tijela Grada Ivanić-Grada na dan 30. lipnja 2020.:

|  |  |  |  |  |
| --- | --- | --- | --- | --- |
| **UPRAVNI ODJELI I**  **SLUŽBE**  **\*stanje na dan 30.06.2020.** | **Broj**  **predviđenih radnih mjesta** | **Broj popunjenih radnih mjesta** | **Broj radnih mjesta**  **popunjenih na**  **neodređeno vrijeme** | **Broj radnih**  **mjesta popunjenih na**  **određeno vrijeme** |
| **Upravni odjel za lokalnu samoupravu, pravne poslove i društvene djelatnosti** | 20 | 9 | 9 | 0 |
| **Upravni odjel za komunalno gospodarstvo, prostorno planiranje, gospodarstvo i poljoprivredu** | 22 | 9 | 9 | 0 |
| **Upravni odjel za financije i proračun** | 10 | 6 | 6 | 0 |

**1.3. Društvene djelatnosti**

Temeljem Odluke gradonačelnika o načinu raspodjele raspoloživih sredstava iz Proračuna Grada Ivanić-Grada za 2020.g. namijenjenih financiranju programa/projekata/manifestacija udruga/organizacija civilnog društva u području kulture, tehničke kulture, sporta, civilnog društva zdravstva i socijalne zaštite u 2020.godini, koju je gradonačelnik donio 7.1.2020.g. i Odluke o raspisivanju Javnog poziva za ostvarivanje prava na financiranje programa/projekata/manifestacija udruga i drugih neprofitnih organizacija civilnog društva u području kulture, tehničke kulture, sporta, civilnog društva, zdravstva i socijalne zaštite za 2020. godinu, također od 7.1.2020.g.,Upravni odjel za lokalnu samoupravu, pravne poslove i društvene djelatnosti Grada Ivanić-Grada objavio je Javni poziv za ostvarivanje prava na financiranje programa/projekata/manifestacija udruga/organizacija civilnog društva u području kulture, tehničke kulture, sporta, civilnog društva, zdravstva i socijalne zaštite iz proračuna Grada Ivanić-Grada za 2020.godinu koji je bio otvoren za prijave programa/projekata/manifestacija od 10.1.-10.2.2020.g.

Nakon isteka roka za prijave na javni poziv , proveden je postupak provjere ispunjavanja formalnih uvjeta iz Javnog poziva za sve pristigle prijave (Zapisnik s 1. sjednice Povjerenstva za otvaranje prijava i provjeru zadovoljavanja propisanih uvjeta iz Javnog poziva za ostvarivanje prava na financiranje programa/projekata/manifestacija udruga/organizacija civilnog društva u području kulture, tehničke kulture, sporta, civilnog društva, zdravstva i socijalne zaštite iz proračuna Grada Ivanić-Grada za 2020.godinu održane dana 21.02.2020.) te su iste proslijeđene Povjerenstvu za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2020. godinu. na daljnji postupak u skladu Javnim pozivom i Uputama za prijavitelje.

Međutim zbog proglašene epidemije bolesti COVID-19 uzrokovane virusom SARS-CoV-2 koju je ministar zdravstva donio 11.3.2020. i protuepidemijskih mjera koje je svojim odlukama nakon toga donosio Stožer civilne zaštite Republike Hrvatske, daljnji postupak nije proveden te u predmetnom razdoblju gradonačelnik nije mogao donijeti zaključke o financiranju udruga u 2020.g.

Iz istog razloga, provedba prijavljenih programa, projekata i manifestacija koje su udruge prijavile bila je u predmetnom razdoblju otežana a većim dijelom i potpuno onemogućena.

Imajući u vidu da udruge, premda zbog Odluke stožera civilne RH od 19.3.2020. o nužnim mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja za vrijeme trajanja proglašene epidemije bolesti COVID-19 (Narodne novine, broj 51/20, 54/20 i 55/20) ne mogu normalno raditi na realizaciji svojih programa, imaju određene troškove i račune koji su stvoreni prije izbijanja epidemije i donošenja protuepidemijskih mjera, određenim udrugama su na njihov obrazloženi zahtjev odobrene određene isplate sredstava kao prvi dio redovnih sredstava za 2020.

**Udruge u kulturi:**


Konačnu raspodjelu sredstava za sufinanciranje programa/projekata/manifestacija udruga i građana iz područja kulture gradonačelnik nije utvrdio, a s obzirom da nije bilo zaprimljenih zahtjeva, u predmetnom razdoblju nije bilo isplata udrugama u kulturi.

**Ostale udruge civilnog društva**

Konačnu raspodjelu sredstava za programe/projekte/manifestacije ostalih udruga civilnog društva gradonačelnik nije donio no odobrene su isplate dijela redovnih sredstava za 2020.temeljem obrazloženih zahtjeva udruga:




Temeljem pojedinačnih molbi udruga zaprimljenih mimo Javnog poziva, a na osnovi Mišljenja Povjerenstva za izravnu dodjelu financijskih sredstava udrugama /organizacijama civilnog društva, osnovanog Odlukom gradonačelnika od 3.4.2018.g. gradonačelnik je donio Zaključke te su s udrugama sklopljeni Ugovori o izravnoj dodjeli financijskih sredstava udrugama/organizacijama civilnog društva iz Proračuna Grada Ivanić-Grada za provedbu programa Korisnika u 2020. godini. Sredstva su odobrena i donesene su odluke o isplatama za sljedeće udruge:




**Udruge umirovljenika**

Konačnu raspodjelu sredstava za programe/projekte/manifestacije umirovljeničkih udruga gradonačelnik nije donio no odobrene su isplate dijela redovnih sredstava za 2020.temeljem obrazloženih zahtjeva udruga:



**Udruge za promicanje zdravstveno-socijalnih programa**

Konačnu raspodjelu sredstava za programe/projekte/manifestacije udruga iz područja zdravstva i socijalne zaštite gradonačelnik nije donio no odobrene su isplate dijela redovnih sredstava za 2020.temeljem obrazloženih zahtjeva udruga:



**Sportske manifestacije od interesa za Grad Ivanić-Grad**

Konačnu raspodjelu sredstava za programe/projekte/manifestacije udruga iz područja sporta-sportske manifestacije od interesa za Grad Ivanić-Grad, gradonačelnik nije donio, a s obzirom da nije bilo zaprimljenih zahtjeva, u predmetnom razdoblju nije bilo isplata udrugama koje organiziraju sportske manifestacije od interesa za Grad Ivanić-Grad.


**Sportske manifestacije i natjecanja mladih**

Konačnu raspodjelu sredstava za programe/projekte/manifestacije udruga iz područja sporta- sportske manifestacije i natjecanja mladih gradonačelnik nije donio, a s obzirom da nije bilo zaprimljenih zahtjeva, u predmetnom razdoblju nije bilo isplata udrugama za sportske manifestacije i natjecanja mladih.

**GRADSKO DRUŠTVO CRVENOG KRIŽA IVANIĆ-GRAD**

Temeljem Proračuna Grada Ivanić-Grada za 2020. gradonačelnik je 27.1.2020.g. donio Zaključak raspodjeli sredstava Gradskom društvu Crvenog križa Ivanić-Grad u 2020. godini.

Temeljem Proračuna Grada Ivanić-Grada za 2020., spomenutog Zaključka i potpisanih Sporazuma s GDCK Grada Ivanić-Grada za 2020. g., pripremljene su i gradonačelnik je donio sljedeće Odluke o mjesečnim dotacijama GDCK Ivanić-Grad za financiranje javnih ovlasti, službe traženja i posebne namjene-programe GDCK (socijalno-zdravstvene programe, programe Kluba mladeži HCK „Dabar“, Kluba osoba s dijabetesom „Za bolji život“, Kluba osoba s invaliditetom „Duga“:



Također, gradonačelnik je donio, temeljem potpisanog Sporazuma, odluku o isplati vezano za darivanje socijalno ugroženih poklon paketima povodom Uskrsa 2020.g.:




Raspodjelu paketa izvršilo je GDCK Ivanić-Grad

S obzirom na proglašenu epidemiju bolesti COVID-19, GDCK Ivanić-Grad je, u suglasnosti s Gradom Ivanić-Gradom, donio odluku da ove godine ne organizira ljetovanje u Selcu za djecu u socijalnoj potrebi i za osobe s invaliditetom a za što su u Proračunu Grada Ivanić-Grada za 2020.g. bila osigurana potrebna sredstva.

**JAVNE POTREBE U SPORTU**

Temeljem Proračuna Grada Ivanić-Grada za 2020.g. i Programa javnih potreba u sportu na području Grada Ivanić-Grada za 2020.godinu gradonačelnik je donio sljedeće Odluke o dotacijama GZSU, s time da su sredstva za GZSU Ivanić-Grad, zbog obustave sportskih aktivnosti do koje je došlo s obzirom da je Odlukom o nužnim mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja za vrijeme trajanja proglašene epidemije bolesti COVID-19 (Narodne novine, broj 51/20, 54/20 i 55/20) Stožer civilne zaštite Republike hrvatske utvrdio da se19.3.2020.g. obustavljaju sva sportska natjecanja na otvorenom i u zatvorenim objektima te da je obustavljen rad objekata za održavanje treninga (teretane, sportski centri, fitnes i rekreacijski centri) za mjesec ožujak, travanj, svibanj i lipanj 2020.g.bila razmjerno umanjena:



Za Gradsku zajednicu sportskih udruga Ivanić-Grad (GZSU) raspodjelu sredstva udrugama:

ŽRK “Ivanić”

MRK “Ivanić

Karate klub “Mladost”

NK ”Naftaš -Ivanić”

KK “Ivanić”

Kuglački Klub Zanatlija

Biciklistički klub “Ivanić”

Šahovski klub “Ivanić"

Teniski klub “Ivanić-92”

Odbojkaški klub “Ivanić”

USR Lonja

Streljačko društvo Fazan - Topolje

Streljački klub “Ivanić”

Kick-boxing klub "Ivanić"

Twirling klub “Ivanić

Aikido klub “ Ivanić“

Teniski klub „Kid“

Auto karting klub „Ivanić“

izvršilo je upravno tijelo-IO GZSU Ivanić-Grada.

**Sportovi od posebnog interesa:**

ŠNM NK Naftaš Ivanić(nogomet)

MRK Ivanić(rukomet)

ŽRK Ivanić(rukomet)

KK Ivanić (košarka)

KK Mladost(karate)

Za sportove od posebnog interesa za Grad Ivanić-Gradraspodjelu sredstava predložilo je za razdoblje 1.-6.mjesec 2020. Povjerenstvo za sport na svojoj sjednici održanoj 27.1.2020.g. a temeljem tog prijedloga gradonačelnik je 29.1.2020.g. donio Zaključak o raspodjeli sredstava sportskim klubovima za razdoblje 1.- 6.mjesec 2020.g.

Temeljem Proračuna Grada Ivanić-Grada za 2020.g. i temeljem spomenutog Zaključka donesene su sljedeće odluke o mjesečnim dotacijama sportskim klubovima za sportove od posebnog interesa:





S obzirom da je Odlukom o nužnim mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja za vrijeme trajanja proglašene epidemije bolesti COVID-19 (Narodne novine, broj 51/20, 54/20 i 55/20) Stožer civilne zaštite Republike hrvatske utvrdio da se19.3.2020.g. obustavljaju  sva sportska natjecanja na otvorenom i u zatvorenim objektima te da je obustavljen rad objekata za održavanje treninga (teretane, sportski centri, fitnes i rekreacijski centri) a da je Odlukom o izmjeni Odluke o nužnim mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja za vrijeme trajanja proglašene epidemije bolesti COVID-19 (Narodne novine, broj 56/20) Stožer civilne zaštite Republike hrvatske utvrdio da se protuepidemijska mjera – obustava rada teretana, sportskih centara, fitnes i rekreacijskih centara određuje do 12.5.2020.g., gradonačelnik je 21.5.2020. donio Zaključak izmjeni i dopuni Zaključka o raspodjeli sredstava iz Proračuna Grada Ivanić-Grada za siječanj-lipanj 2020. godine – sportovi od posebnog interesa za Grad Ivanić-Grad iz Programa javnih potreba u sportu na području Grada Ivanić-Grada za 2020. Godinu kojim je utvrdio izmjene u rasporedu sredstava iz Proračuna Grada Ivanić-Grada za 2020. godinu za sportove od posebnog interesa za travanj, svibanj i lipanj 2020. a temeljem kojeg su donesene Odluke o isplatama:






**JAVNE POTREBE U TEHNIČKOJ KULTURI**

Temeljem Proračuna Grada Ivanić-Grada za 2020.g. i Programa javnih potreba u tehničkoj kulturi na području Grada Ivanić-Grada za 2020.godinu gradonačelnik nije u predmetnom razdoblju donio odluke o isplatama budući da nisu zaprimljeni zahtjevi za isplate.

**ZAŠTITA OD POŽARA**

Temeljem Proračuna Grada Ivanić-Grada za 2020.g. i Odluke o raspodjeli sredstava za poslove vatrogastva Grada Ivanić-Grada za 2020. godinu, gradonačelnik je donio sljedeće Odluke o mjesečnim dotacijama VZG:



Za Vatrogasnu zajednicu Grada Ivanić-Grada raspodjelu sredstava DVD-eima:

DVD Deanovec

DVD Šumečani

DVD Ivanić-Grad

DVD Posavski Bregi

DVD Breška Greda

DVD Dubrovčak Lijevi

DVD Trebovec

DVD Poljana Breška

DVD Jalševec Breški


DVD Opatinec

DVD Šarampov Donji

DVD Tarno,

izvršilo je upravno tijelo VZG.

U skladu sa Strategijom razvoja vatrogastva (KLASA:214-01/15-01/1, URBROJ:238/10-02-15-01, od 27.03.2015.g.) gradonačelnik je donio sljedeće Odluke o isplatama sredstava za otplatu kredita kojeg je VZG Ivanić-Grad podigla kod Croatia banke d.d.,Podružnica Zagreb:



U cilju operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku u 2020. godini (Narodne novine, broj 3/20) gradonačelnik je 21.5.2020. donio Plan operativne provedbe programa aktivnosti u provedbi posebnih mjera zaštite od požara od interesa za republiku hrvatsku u 2020. godini za područje Grada Ivanić-Grada koji je usvojen na 16.sjednici

Stožera civilne zaštite Grada Ivanić-Grada održanoj 27.5.2020..g. na kojoj je

razmotreno stanje zaštite od požara na području Grada Ivanić-Grada i usvojen  Plan rada Javne vatrogasne postrojbe Grada Ivanić-Grada i Plana rada VZG Ivanić-Grad za požarnu sezonu 2020.g , Financijski plan osiguranih sredstava za provođenje zadaća tijekom požarne sezone 2020.g, Plan aktivnog uključenja subjekata zaštite od požara na području Grada Ivanić-Grada za 2020. godinu, usvojen bez izmjena i dopuna Plan motrenja, čuvanja i ophodnje građevina i površina za koje prijeti opasnost od nastajanja i širenja požara na području Grada Ivanić-Grada. Na istoj sjednici prihvaćena je informacija o godišnjem Planu čišćenja cestovnog pojasa od lakozapaljivih tvari i izvještaj o stanju održavanja pristupnih putova za interventna vozila prema kritičnoj infrastrukturi na području Grada Ivanić-Grada (prugama,autocestama, elektroenergetskim postrojenjima, crpilištima vode odnosno vodospremi Sobočani, šumama, plinovodima, naftovodima, dalekovodima i sl te su utvrđene liste pogodnih lokaliteta i prostora odnosno zapovjednih mjesta za koordinaciju gašenja kod velikih požara otvorenog prostora na području Grada Ivanić-Grada. Također, razmotreno je provođenje postupanja za uključivanje Stožera civilne zaštite Grada Ivanić-Grada u slučaju kada je zbog razmjera opasnosti od požara na otvorenom prostoru potrebno proglasiti veliku nesreću ili katastrofu sukladno odredbama Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (NN, broj 126/2019).

**Civilna zaštita**

Zbog proglašene epidemije bolesti COVID-19 uzrokovane virusom SARS-CoV-2 koju je ministar zdravstva donio 11.3.2020. i protuepidemijskih mjera koje je svojim odlukama nakon toga donosio Stožer civilne zaštite Republike Hrvatske, održane su

4 izvanredne sjednice Stožera civilne zaštite Grada Ivanić-Grada kojima su doneseni odgovarajući zaključci u cilju provedbi i nadzora provedbe svih protuepidemijskih mjera na području Grada Ivanić-Grada:

**10.izvanredna sjednica održana 04.03.2020.(predsjedao načelnik Željko Posilović)**

1. Razmatranje preporuka Područnog ureda civilne zaštite Zagreb za postupanje jedinica lokalne samouprave vezano za nastalu situaciju s korona virusom (COVID-19)
2. Razmatranje stanja zdravstvenih kapaciteta na području Grada Ivanić-Grada za pravodobno reagiranje u slučaju pojave oboljelih od koronavirusa (COVID-19) na području Grada Ivanić-Grada
3. Razmatranje preporuke PUCZ Zagreb vezano za održavanje javnih skupova na području Grada Ivanić-Grada na kojima se očekuje sudjelovanje većeg broja ljudi

**11.izvanredna sjednica održana12.03.2020.(predsjedao gradonačelnik Javor Bojan Leš)**

**DNEVNI RED**

1. Razmatranje preporuka Stožera za civilnu zaštitu Zagrebačke županije o javnim okupljanjima na području Zagrebačke županije u vrijeme provođenja mjera zaštite od širenja korona virusa
2. Donošenje odluke o nabavci dezificijensa za potrebe osiguranja punktova s dezinfekcijskim sredstvima

**12.izvanredna sjednica održana 16.03.2020.(predsjedao gradonačelnik Javor Bojan Leš)**

**DNEVNI RED**

1. Razmatranje preporuka Stožera za civilnu zaštitu Zagrebačke županije o dodatnim mjerama zaštite od korona virusa
2. Donošenje dodatnih mjera zaštite od korona virusa na području Grada Ivanić-Grada

**13.izvanredna sjednica održana 19.3.2020.(predsjedao gradonačelnik Javor Bojan Leš)**

**DNEVNI RED**

1. Provođenje Odluke Stožera civilne zaštite Republike Hrvatske (KLASA:810-06/20-01/7, URBROJ:511-01-300-20-1 od 19.03.2020.) o mjerama ograničavanja društvenih okupljanja , rad u trgovini, uslužnih djelatnosti i održavanja sportskih i kulturnih događanja na području Grada Ivanić-Grada.
2. Upoznavanje s Odlukom Stožera civilne zaštite Republike Hrvatske (KLASA:810-06/20-01/7, URBROJ:511-01-300-20-2 od 19.03.2020.) o privremenoj zabrani prelaska preko graničnih prijelaza Republike Hrvatske

**14.izvanredna sjednica održana24.3.2020.(predsjedao gradonačelnik Javor Bojan Leš)**

DNEVNI RED

1. Provođenje Odluke Stožera civilne zaštite Republike Hrvatske (KLASA:810-06/20-01/7, URBROJ:511-01-300-20-14 od 23.03.2020.) o zabrani napuštanja mjesta prebivališta i stalnog boravka u Republici Hrvatskoj na području Grada Ivanić-Grada.

Na temelju članka 21. stavka 5. Zakona o sustavu civilne zaštite (Narodne novine, broj 82/15 i 118/18), članka 19. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (Narodne novine, broj 37/16 i 47/16) i članka 7.Poslovnika o radu Stožera civilne zaštite Grada Ivanić-Grada a u skladu s dopisom MUP-a RH, Ravnateljstva civilne zaštite , Stožera civilne zaštite Republike Hrvatske KLASA:810-03/20-11/3, URBROJ 511-01-330-20-102 od 17.ožujka 2020., načelnik Stožera civilne zaštite Grada Ivanić-Grada Željko Posilović donio je 17.3.2020.g.nalog o aktiviranju Stožera civilne zaštite Grada Ivanić-Grada kojim je, s obzirom na situaciju vezanu uz širenje koronavirusa COVID-19, naložio aktivaciju i stavljanje u punu funkciju Stožera civilne zaštite Grada Ivanić-Grada počevši od 17.3.2020. radi kontinuiranog praćenja svih odluka, uputa i preporuka koje donosi Stožer civilne zaštite Republike Hrvatske te njihovog promptnog provođenja na području Grada Ivanić-Grada a koji traje do opoziva. Tim nalogom je određeno da su članovi Stožera civilne zaštite Grada Ivanić-Grada dužni biti 24 sata dostupni na svojim mobilnim telefonima i odazvati se na poziv načelnika na sjednicu Stožera civilne zaštite Grada Ivanić-Grada, ako se sjednica saziva telefonski. Između sjednica stožera, konkretna pitanja i problemi rješavani su i kontinuiranom komunikacijom članova Stožera putem kreirane whatsApp grupe.


**PREDŠKOLSKI ODGOJ I OBRAZOVANJE**

Temeljem Proračuna Grada Ivanić-Grada za 2020.g. i Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2020.godinu, gradonačelnik je 21.1.2020.g.donio Odluku o sklapanju Ugovora o korištenju sredstava Proračuna Grada Ivanić-Grada za

provedbu Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2020.godinu

i sufinanciranja redovitog 10-satnog programa predškolskog odgoja i obrazovanja djece s prebivalištem na području Grada Ivanić-Grada u privatnom Dječjem vrtiću Roda za 2020.godinu

U skladu s navedenom Odlukom sklopljen je s DV Roda Ugovor temeljem kojeg je gradonačelnik donio sljedeće odluke o isplatama Dječjem vrtiću Roda:




s time da su isplate za travanj i svibanj 2020. vršene u skladu s Odlukom Gradskog vijeća Grada Ivanić-Grada o financiranju Dječjeg vrtića Roda u vrijeme kada je vrtić zatvoren uslijed pandemije korona virusa COVID-19 od 31.ožujka 2020.(KLASA:021-05/20-01/2, URBROJ:238/10-02-01/02-20-11)

i Odlukom Gradskog vijeća Grada Ivanić-Grada od 30.travnja 2020.g. o izmjeni Odluke o financiranju Dječjeg vrtića Roda u vrijeme kada je vrtić zatvoren uslijed pandemije korona virusa COVID-19 (KLASA:021-05/20-01/3, URBROJ:238/10-02-01/2-20-7).

**OSNOVNOŠKOLSKO OBRAZOVANJE**

**Socijalni programi u osnovnom obrazovanju**

Temeljem Proračuna Grada Ivanić-Grada za 2020. gradonačelnik je 21.1.2020.g.donio Zaključak o raspodjeli sredstava za socijalne programe u osnovnom obrazovanju (sufinanciranje prehrane učenika) te su donesene sljedeće odluke o isplatama mjesečnih dotacija školama s područja Grada Ivanić-Grada:




S obzirom da je Vlada Republike Hrvatske je na sjednici održanoj 13. ožujka 2020. godine donijela Odluku o obustavi izvođenja nastave u visokim učilištima, srednjim i osnovnim školama te redovnog rada ustanova predškolskog odgoja i obrazovanja i

uspostavi nastave na daljinu, školama nisu isplaćena sredstva za sufinanciranje prehrane za travanj, svibanj i lipanj 2020.g. budući da je nastavak izvođenja nastave u osnovnim školama omogućen od 11.5.2020. nakon što je Vlada RH 7.5.2020.donijela Odluku o načinu izvođenja nastave u osnovnim i srednjim školama kao i na visokim učilištima te obavljanju redovnog rada ustanova predškolskog odgoja i obrazovanja.


**Ostali programi osnovnih škola**

Temeljem proračuna Grada Ivanić-Grada za 2020.g. gradonačelnik je 17.01.2020.g.donio Zaključak o raspodjeli sredstava za programe u osnovnom obrazovanju te su donesene sljedeće odluke o isplatama dotacija školama s područja Grada Ivanić-Grada:



**Produženi boravak za učenike OŠ S.Basaričeka:**

Gradonačelnik je 28.1.2019.g. donio Pravilnik o organizaciji i načinu financiranja programa produženog boravka učenika u osnovnoj školi te su temeljem Proračuna za 2020.g donesene sljedeće odluke o isplatama za financiranje troškova plaće i ostalih materijalnih prava učiteljica koje izvode godišnji program produženog boravka učenika u OŠ S.Basariček u 2020.g.



**SREDNJOŠKOLSKO OBRAZOVANJE**

**Programi u srednjoškolskom obrazovanju**

Temeljem Proračuna Grada Ivanić-Grada za 2020 odnosno 1.izmjena i dopuna Proračuna Grada Ivanić-Grada za 2020. gradonačelnik je Zaključak o raspodjeli sredstava za programe u srednjoškolskom obrazovanju (maturanti, pripreme učenika za ispit Državne mature) donio 11.8.2020. pa u predmetnom razdoblju nisu donesene odluke o isplatama.

**Ugovori/Sporazumi**

Pripremljeni su i gradonačelnik je donio odluke i sklopio sljedeće Ugovore i Sporazume:

**Siječanj 2020.**

Sporazum o izdv sredst za darivanje starijih osoba soc ugroženih osoba i osoba s invalid te za ljetovanje u 2020


Ugovor Grad Ivanić-Grad-GZSU Ivanić-Grad za 2020.g.

**Veljača 2020.**

- Ugovor o korištenju sredstava iz Proračuna Grada za 2020.g. -Dječji vrtić Roda

**Zaključci, Odluke**

Gradonačelnik je donio Zaključke i Odluke:



**1.4. Prava iz područja socijalno-zdravstvene problematike**

Na temelju Odluke o socijalnoj skrbi (Službeni glasnik, broj 01/20) i Programa socijalnih potreba Grada Ivanić-Grada za 2020. godinu (Službeni glasnik, broj 10/19 i 06/20) u razdoblju siječanj – lipanj 2020. godine ostvarena su sljedeća prava iz područja socijalno-zdravstvene problematike:

|  |  |  |  |
| --- | --- | --- | --- |
|  |  | **Iznos** | **Broj korisnika/ napomena** |
| 1. | Pomoć za opremu novorođenog djeteta | 110.633,91 kuna | 54 roditelja novorođene djece  (+ prigodni pokloni) |
| 2. | Potpore umirovljenicima | 63.000,00 kuna | Gradska udruga umirovljenika Ivanić-Grad 40.000,00 kuna  Udruga umirovljenika i građana „Treća dob“ 20.000,00 kuna  Udruga umirovljenika „Lonja“ 3.000,00 kn |
| 3. | Pomoć za podmirenje troškova prehrane učenika u osnovnoj školi | 150.000,00 kuna (za razdoblje siječanj – ožujak 2020.) | 1 130 učenika |
| 4. | Sufinanciranje troškova djece u vrtićima izvan Dječjeg vrtića Ivanić-Grad | 188.450,00 kuna (za razdoblje siječanj – svibanj 2020., za lipanj isplata u srpnju 2020.) | 35 djece:  DV Roda 34 djece  DV Kloštar Ivanić 1 dijete |
| 5. | Subvencioniranje troškova produženog boravka u osnovnim školama | 108.516,79 kuna | 2 razredna odjeljenja u OŠ Stjepana Basaričeka |
| 6. | Podmirenje troškova ljetovanja u odmaralištu Crvenog križa | 0,00 kuna | Zbog epidemije COVID-19 nije bilo organiziranog ljetovanja djece |
| 7. | Pomoć za podmirenje troškova prijevoza djeteta s teškoćama u razvoju i pratitelja u ustanove kategorizirane za njihove potrebe | 12.000,00 kuna | 2 korisnika |
| 8. | Sufinanciranje programa odgoja i obrazovanja djece s teškoćama u razvoju | 0,00 kuna |  |
| 9. | Jednokratna novčana pomoć | 32.600,00 kuna | 16 kućanstva:  6 samca  10 obitelji |
| 10. | Poklon paketi povodom blagdana osobama u socijalnoj potrebi te starijim osobama(prigodom Uskrsa 2020.) | 35.700,00 kuna | 259 osoba:  - 48 osoba – stare i nemoćne osobe – korisnici ZMN (spisak Centar za socijalnu skrb Ivanić-Grad)  - 68 djece iz socijalno ugroženih obitelji – korisnici ZMN (spisak CZSS)  - 89 osoba s invaliditetom – korisnici prava na osobnu invalidninu (spisak CZSS)  - 54 starije osobe iznad 90. god. (spisak Matični ured) |
| 11. | Pomoć na podmirenje troškova stanovanja (električna energija, voda, smeće, plin, najamnina…) | 183.979,69 kuna | 49 kućanstva:  15 samaca  34 obitelji |
|  |  |  |  |
| 12. | Pomoć za podmirenje troškova ogrjeva | 0,00 kuna | isplata se očekuje u listopadu 2020. godine |
| 13. | Stipendije učenicima i studentima | 187.500,00 kuna | 15 učenika  15 studenata |
| 14. | Sufinanciranje troškova prijevoza studenata | 201.393,36 kuna | 212 studenata |
| 15. | Besplatni udžbenici učenicima osnovnih škola | 0,00 kuna |  |
| 16. | Socijalno-zdravstveni projekti udruga | 37.500,00 kuna | Udruga roditelja djece i osoba s invaliditetom Mali princ  47.500,00 kuna  Udruga za ranu intervenciju u djetinjstvu BEATA 15.000,00 kuna |
| 17. | Programi MUP-a | 3.140,37 kuna |  |
| 18. | Programi Gradskog društva Crvenog križa | 27.083,35 kuna |  |
|  |  |  |  |
| 19. | Prijevoz pokojnika | 7.812,50 kuna |  |

Za sva navedena prava sredstva su osigurana u Proračunu Grada Ivanić-Grada za 2020. godinu.

**1.5 Projekt Zaželi, radi, pomaži !!!**

Grad Ivanić Grad, s jedne, i Ministarstvo rada i mirovinskog sustava (sadašnje: Ministarstvo rada, mirovinskog sustava, obitelji i socijalne politike) i Hrvatski zavod za zapošljavanje, Ured za financiranje i ugovaranje projekata Europske unije s druge strane, potpisali su dana 19.2.2020. Ugovor o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020., čime se krenulo u provedbu projekta „Zaželi, radi, pomaži!“. Ukupna vrijednost projekta iznosi 3.110.593,20 kn.

Navedenim sredstvima financiraju se: nabava opreme za provođenje projektnih aktivnosti, plaće zaposlenih na projektu, troškovi prijevoza zaposlenih na projektu, obrazovanje zaposlenih žena, materijali za vidljivost i promidžbu, te paketi s higijenskim i kućanskim potrepštinama za korisnike.

Razdoblje provedbe projekta započelo je s datumom potpisivanja Ugovora i traje 30 mjeseci (tj. od 19.2.2020. do 18. 2. 2022.). Korisnik projekta je Grad Ivanić-Grad dok su partneri na projektu Općina Kloštar Ivanić i Općina Križ. U sklopu projekta, u Gradu Ivanić-Gradu zaposlena je jedna osoba kao voditelj projekta (Valentina Šipuš, sveučilišni specijalist socijalne politike) na rok od 30 mjeseci te 9 žena s obilježjem teže zapošljivosti na rok od 24 mjeseca (tj. 1.7. 2020. do 1.7. 2022.). U Općini Kloštar Ivanić zaposlene su 3 teže zapošljive žene, a u Općini Križ 4 teže zapošljive žene (na rok od 24 mjeseca, tj. od 1.7.2020. do 1.7. 2022.) te na projektu rade službenice Općina s opsegom rada na projektu od 30% (gđa Maja Dundović Pleše iz Općine Križ i gđa Katarina Salopek iz Općine Kloštar Ivanić) (od 1. 6. 2020. do 19. 8. 2022.).

Zaposlene žene skrbe o 90 korisnika; 50 korisnika s područja Ivanić-Grada; 23 korisnika s područja Općine Križ i 16 korisnika s područja Općine Kloštar Ivanić.

Do sada je za potrebe projekta nabavljena sljedeća oprema: bicikli, tableti, ruksaci, te izrađen materijal koji omogućuje vidljivost i promidžbu samog projekta, a također je i izrađena web stranica projekta, te proveden postupak odabira najboljeg ponuditelja za dostavu higijenskih i kućanskih potrepština za korisnike.

Trenutno financiranje projekta odvija se temeljem odobrenog predujma u iznosu od 622.118,64 kn (uplata 10. 6. 2020.),od čega je razmjerni dio predujma prenesen partnerima u iznosu od 15% Općini Kloštar Ivanić - 94.554,12 kn i 19% Općini Križ - 116.665,16 kn.

**2. UPRAVNI ODJEL ZA KOMUNALNO GOSPODARSTVO, PROSTORNO PLANIRANJE, GOSPODARSTVO I POJLOPRIVREDU**

Sukladno Odluci o ustrojstvu upravnih tijela Grada Ivanić-Grada (Službeni glasnik, broj 06/19), Upravni odjel za komunalno gospodarstvo, prostorno planiranje, gospodarstvo i poljoprivredu obavlja:

- pripremu prijedloga odluka i drugih akata koji su u ovlasti Grada iz djelokruga

Upravnog odjela,

- komunalno gospodarstvo,

- postupci prisilne naplate komunalne naknade i komunalnih doprinosa

- održavanje nekretnina u vlasništvu Grada,

- korištenje javnih površina,

- prostorno uređenje i urbanističko planiranje, zaštitu i unaprjeđenje prirodnog okoliša,

- uređenje naselja,

- osnivanje i vođenje katastra vodova,

- osnivanje izvorne i grafičke evidencije naselja, ulica i kućnih brojeva,

- regulaciju prometa i prometno redarstvo,

- gospodarstvo,

- poljoprivredu,

- poljoprivredno zemljište u vlasništvu Republike Hrvatske i vlasništvu Grada,

- brigu o službenim automobilima,

- ostale poslove sukladno posebnim popisima.

**2.1. PODUZETNIČKA ZONA IVANIĆ-GRAD SJEVER – ZONA 6**

Na temelju raspisanog javnog natječaja za prodaju zemljišta u Poduzetničkoj zoni Ivanić-Grad Sjever – Zoni 6 radi izgradnje gospodarskih objekata i Odluku o odabiru najpovoljnijeg ponuditelja za kupnju nekretnina u Poduzetničkoj zoni Ivanić-Grad Sjever – Zoni 6, Grad Ivanić-Grad je sklopio ugovor o kupoprodaji građevinskog zemljišta, i to komunalno opremljenog zemljišta radi izgradnje gospodarskih objekata i obavljanja poduzetničkih djelatnosti, za sljedeće građevinsko zemljište u vlasništvu Grada Ivanić-Grada:

* k.č.br. 237/2, k.o. Šarampov, oranica površine 2166 m2 – po cijeni od 164.616,00 kuna.

**2.2. RASPOLAGANJE GRAĐEVINSKIM ZEMLJIŠTEM U VLASNIŠTVU GRADA IVANIĆ-GRADA**

U razdoblju od siječnja do lipnja 2020. godine Grad Ivanić-Grad je raspisao javni natječaj za prodaju nekretnina u vlasništvu Grada Ivanić-Grada (KLASA: 940-01/20-03/2, URBROJ: 238/10-02-20-1 od 05. veljače 2020. godine.

Predmet natječaja su sljedeće nekretnine:

* kč.br. 1672, k.o. Ivanić-Grad
* kč.br. 850/1, k.o. Posavski Bregi
* kč.br. 850/2, k.o. Posavski Bregi
* kč.br. 850/4, k.o. Posavski Bregi
* kč.br. 257, k.o. Dubrovčak
* kč.br. 825, k.o. Prečno

Nekretnine koje su predmet ovog natječaja Grad Ivanić-Grad nisu prodane te je natječaj raspisan do 15. siječnja 2021. godine

Grad Ivanić-Grad je raspisao javni natječaj za prodaju nekretnina u vlasništvu Grada Ivanić-Grada (KLASA: 940-01/20-03/1, URBROJ: 238/10-02-20-2) od 05. svibnja 2020. godine. Predmet natječaja su sljedeće nekretnine:

* kč.br. 1283, k.o. Ivanić-Grad
* kč.br. 3343/108, k.o. Ivanić-Grad
* kč.br. 374, k.o. Dubrovčak

U navedenom natječaju za sve nekretnine osim nekretnine na kč.br.374, k.o. Dubrovčak, Grad Ivanić-Grad zaključio je ugovore o kupoprodaji s najpovoljnijim ponuditeljima.

**2.3. RASPOLAGANJE POLJOPRIVREDNIM ZEMLJIŠTEM U VLASNIŠTVU GRADA IVANIĆ-GRADA**

U razdoblju od siječnja do lipnja 2020. godine Grad Ivanić-Grad je raspisao javni natječaj za prodaju nekretnina u vlasništvu Grada Ivanić-Grada (KLASA: 940-01/20-03/1, URBROJ: 238/10-02-20-2) od 05. svibnja 2020. godine

Na temelju raspisanog natječaja Grad Ivanić-Grad je sklopio ugovore o kupoprodaji za sljedeća poljoprivredna zemljišta u vlasništvu Grada Ivanić-Grada:

* kč.br. 704, k.o. Prečno
* kč.br. 705, k.o. Prečno

**2.4. RASPOLAGANJE POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**A.** Sukladno Zakonu o poljoprivrednom zemljištu (Narodne novine, broj 20/18, 115/18 i 98/19) dostavljena su godišnja izvješća o primjeni agrotehničkih mjera za 2020. godinu te izvješće o ostvarivanju programa korištenja sredstava ostvarenih od zakupa, prodaje i privremenog korištenja poljoprivrednog zemljišta u vlasništvu RH kao i od promjene namjene poljoprivrednog zemljišta.

**B.** Dana 13. veljače 2020. godine Gradsko vijeće Grada Ivanić-Grada na svojoj 26. sjednici donijelo je Odluku o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Ivanić-Grada kojom se raspisuje javni natječaj za zakup poljoprivrednog zemljišta u vlasnišvtu države na području Grada Ivanić-Grada u katastarskim općinama: Breška Greda, Caginec, Lepšić, Ljievi Dubrovčak, Opatinec, Posavski Bregi, Prečno, Šarampov, Širinec, Šumećani, Topolje i Trebovec, koje je Programom raspolaganja poljoprivrednim zemljištem u vlasništvu Republike Hrvatske na području Grada Ivanić-Grada predviđeno za zakup na 25 godina, te je ista dostavljena na znanje Zagrebačkoj županiji i Ministarstvu poljoprivrede. Na istoj sjednici Gradsko vijeće Grada Ivanić-Grada objavilo je Javni natječaj zakup poljoprivrednog zemljišta u vlasništvu Republike Hrvatske na području Grada Ivanić-Grada. Dana 14. veljače 2020. Godine Gradonačelnik Grada Ivanić-Grada temeljem preporuka Stožera civilne zaštite Zagrebačke županije donio je Odluku o produženju roka dostave ponuda u okviru natječaja za zakup poljoprivrednog zemljišta u vlasništvu Republike Hrvatske na području Grada Ivanić-Grada.

Dana 04. lipnja 2020. godine Povjerenstvo za zakup poljoprivrednog zemljišta u vlasništvu Republike Hrvatske na području Grada Ivanić-Grada u Maloj dvorani POU, Moslavačka 11, Ivanić-Grad provelo je javno otvaranje ponuda pristiglih na Javni natječaj za zakup poljoprivrednog zemljišta u vlasništvu Republike Hrvatske na području Grada Ivanić-Grada.

**C**. Sukladno Zakonu o poljoprivrednom zemljištu (Narodne novine, broj 20/18, 115/18 i 98/19), u razdoblju od 1. siječnja 2020. do 30. lipnja 2020. godine, temeljem članka 100. stavka 2. i članka 57. Zakona o poljoprivrednom zemljištu (Narodne novine, broj 20/18, 115/18 i 98/19) sklopljeno deset ugovora o privremenom korištenju s korisnicima kojima su istekli ugovori za poljoprivredno zemljište u vlasništvu Republike Hrvatske, na njihov zahtjev, koji su u mirnom posjedu istog i koji su podmirili sve obveze po osnovi korištenja poljoprivrednog zemljišta u vlasništvu Republike Hrvatske, kako slijedi:

|  |  |  |  |  |
| --- | --- | --- | --- | --- |
| Red.br. | Privremeni korisnik | zk.č.br. | Površina (ha) | k.o. |
| 1. | Marijana Baček | dio 2/1 | 5,4800 | Breška Greda |
| 2/2 | 9,8440 | Breška Greda |
| dio 102 | 10,8200 | Lepšić |
| 2. | Zdenko Butorac | 5 | 13,9115 | Topolje |
| dio 6 | 6,7800 | Topolje |
| 3. | Marijana Medved | 1018 | 21,6525 | Posavski Bregi |
| 4. | Vlado Mihaljević | 1026 | 7,6552 | Posavski Bregi |
| 5. | Đurđica Mihinec | 11 | 21,2078 | Lepšić |
| 6. | Jasna Vuković | 7 | 19,1430 | Topolje |
| 7. | Mladen Margetić | 144 | 1,7015 | Trebovec |
| 299 | 0,4207 | Trebovec |
| 301 | 0,3913 | Trebovec |
| 304 | 0,6403 | Trebovec |
| 305 | 0,8005 | Trebovec |
| 1353 | 1,2545 | Trebovec |
| 8. | Božica Bogati | 525 | 11,3518 | Prečno |
| 284 | 15,4366 | Topolje |
| 9. | Berica Klak | dio 549 | 3,0000 | Lijevi Dubrovčak |
| 10. | Damir Domitrović | 401 | 1,2188 | Šarampov |
| 405/2 | 1,7378 | Šarampov |

**2.5. PROGRAMI POTPORA U POLJOPRIVREDI**

Gradsko vijeće Grada Ivanić-Grada na svojoj 27. sjednici održanoj dana 31. ožujka 2020. godine donijelo je Program potpora poljoprivredi na području Grada Ivanić-Grada za 2020. godinu za koji je Ministarstvo poljoprivrede dalo pozitivno mišljenje, a Europska komisija je dodijelila identifikacijski broj SA.57311(2020/XA).

Grad Ivanić-Grad u 2020. godini, prema Programu potpora poljoprivredi, dodjeljivati će potpore sukladno Uredbi 702/2014 za sljedeće aktivnosti:

MJERA 1.1. - kupnja višegodišnjeg certificiranog sadnog materijala

MJERA 1.2. - građenje i/ili rekonstrukcija putne mreže unutar gospodarstva

MJERA 1.3. - kupnja mehanizacije i opreme za obavljanje poljoprivredne

djelatnosti

MJERA 1.4. - kupnja ograde za životinje

MJERA 1.5. - kupnja opreme za zaštitu od padalina

MJERA 2. - Potpore za plaćanje premije osiguranja

te sukladno Uredbi 1407/2013 za sljedeće aktivnosti:

MJERA 3. - Edukacija i stručno osposobljavanje

MJERA 4. - Potpore za financiranje poljoprivrednih zadruga

MJERA 5. - Potpora za izradu dokumentacije za prijavu na EU fondove

Sredstva za provedbu Programa osigurana su u proračunu Grada Ivanić-Grada u

ukupnom iznosu od 680.000,00 kn.

Gradonačelnik je dana 14. travnja 2020., godine donio Odluku o raspisivanju Javnog poziva za dodjelu potpora male vrijednosti u poljoprivredi na području Grada Ivanić-Grada u 2020. godini. Na temelju Odluke o raspisivanju Javnog poziva za dodjelu potpora male vrijednosti u poljoprivredi na području grada Ivanić-Grada u 2020. godini (KLASA: 022-05/20-01/28; URBROJ:238/10-02-01/1-20-3, od 14. travnja 2020.) Upravni odjel za komunalno gospodarstvo, prostorno planiranje, gospodarstvo i poljoprivredu raspisao je dana 16. travnja 2020. godine Javni poziv za dodjelu potpora male vrijednosti u poljoprivredi na području Grada Ivanić-Grada u 2020. godini.

Gradonačelnik je dana 21. svibnja 2020., godine donio Odluku o raspisivanju Javnog poziva za dodjelu državnih potpora u poljoprivredi na području Grada Ivanić-Grada u 2020. godini. Na temelju Odluke o raspisivanju Javnog poziva za dodjelu državnih potpora u poljoprivredi na području grada Ivanić-Grada u 2020. godini (KLASA: 022-05/20-01/39; URBROJ:238/10-02-02-03/1-20-5, od 21. svibnja 2020.) Upravni odjel za komunalno gospodarstvo, prostorno planiranje, gospodarstvo i poljoprivredu raspisao je dana 26. svibnja 2020. godine Javni poziv za dodjelu potpora male vrijednosti u poljoprivredi na području Grada Ivanić-Grada u 2020. godini.

U veljači 2020. godine Grad Ivanić-Grad organizirao je sukladno Zakonu o održivoj upotrebi pesticida te Pravilnika o uspostavi akcijskog okvira za postizanje održive uporabe pesticida, u suradnji s Učilištem DMD Naturalis – ustanovom za obrazovanje odraslih iz Zagreba, izobrazbu o sigurnom rukovanju i primjeni pesticida.

* 1. **POSTUPCI PRISILNE NAPLATE POTRAŽIVANJA GRADA IVANIĆ-GRADA**

Grad Ivanić-Grad u stečajnom postupku, kao stečajni vjerovniku, naplatio je temeljem Rješenja o namirenju Trgovačkog suda u Zagrebu, 47. St-1813/13 od 10. prosinca 2019. potraživanje s osnove komunalne naknade iznos od 213.415,28 kn glavnice te 52.558,79 kn kamata.

U istom postupku za naknadu za uređenje voda koju Grad naplaćuje za trgovačko društvo Hrvatske vode d.o.o. uplaćen je iznos od 355.415,32kn glavnice te 61.057,89 kn kamata.

Odlukom Gradskog vijeća o pomoći građanima i gospodarskim subjektima radi ublažavanja posljedica pandemije uzrokovane korona virusom donesene 30. travnja 2020., člankom 2., obustavljaju se postupci prisilne naplate potraživanja proračunskih prihoda Grada Ivanić-Grada za sve pravne i fizičke osobe u narednom periodu od 3 ( tri ) mjeseca od dana stupanja na snagu Odluke Stožera civilne zaštite Republike Hrvatske, osim u slučajevima prijetnje zastare potraživanja, kao i poštivanja zakonskih rokova prijave potraživanja u stečajni i predstečajni postupak. Navedena odluka Stožera civilne zaštite Republike Hrvatske donesena je 19. ožujka 2020.

Slijedom navedenog, u razdoblju od siječnja do lipnja 2020. Grad nije provodio postupke prisilne naplate potraživanja.

* 1. **SUDSKI I UPRAVNI POSTUPCI**

U odnosu na prethodno izvješće donesena je prvostupanjska presuda u parničnom postupku tužiteljice Snježane Srebačić c/a RH, Zagrebačke županije i Grada Ivanić-Grada kojom je naloženo tuženicima s osnove naknade štete isplatiti tužiteljici iznos od 75.000,00 kn s kamatom na što su Grad i ostali tuženici u zakonskom roku uložili žalbu.

* 1. **STATUS PROJEKATA**

U tablici u nastavku navedeni su projekti koji su prijavljeni u vrijeme od siječnja do lipnja 2020. godine :

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **R. br.** | **Vrsta projekta** | **Datum prijave** | **Ukupna vrijednost projekta (kn)** | **Traženi iznos sufinanciranja (kn)** | **Pružatelj potpore** | **Status** | **Odobreni iznos (kn)** | **Opis projekta** |
| **1.** | Izgradnja atletske "trim" staze u Ivanić-Gradu | 30.1.2020. | 1.513.190,00 kn | 968.441,60 kn | Središnji državni ured za šport | Obustavljen javni poziv |  | Izgradnja staze kružne staze za trčanje i rekreaciju na SP Zelenjak s dvije trake, ukupne duljine 750 m i širine 1,5 m. Uz trasu nove staze postavit će se i 5 novih sprava za vježbanje na otvorenom. |
| **2.** | Uređenje nerazvrstanih cesta u naseljima grada Ivanić-Grada | 4.3.2020. | 1.650.000,00 kn | 400.000,00 kn | Ministarstvo graditeljstva i prostornoga uređenja | Odobreno | 168.000,00 kn | Rekonstrukcija i popravak nerazvrstanih cesta na području grada sukladno godišnjem planu asfaltiranja nerazvrstanih cesta. |
| **3.** | Idejni i glavni projekt rekonstrukcije zgrade Dječjeg vrtića Ivanić-Grad (objekt Sunce, Graberje Ivanićko) | 10.3.2020. | 226.250,00 kn | 45.250,00 kn | Zagrebačka županija | Odobreno | 100.000,00 kn | Svrha projekta je izrada idejnog i glavnog projekta za rekonstrukciju zgrade dječjeg vrtića u Graberju Ivanićkom na način da se ona spoji s postojećom zgradom kuglane koja se nalazi na susjednoj čestici i koju je potrebno prenamijeniti. |
| **4.** | Idejni i glavni projekt rekonstrukcije Obrtničke ulice i izgradnje pješačke staze s oborinskom odvodnjom | 11.3.2020. | 88.750,00 kn | 71.000,00 kn | Zagrebačka županija | Odobreno | 71.000,00 kn | Svrha projekta je izrada idejnog i glavnog projekta za rekonstrukciju Obrtničke ulice u naselju Opatinec u Ivanić-Gradu pri čemu se planira i izgradnja pješačke staze i sustava odvodnje oborinskih voda. |
| **5.** | Obnova krovišta i pokrova na zgradi stare osnovne škole u naselju Dubrovčak Lijevi na području grada Ivanić-Grada | 12.03.2020. | 340.743,75 kn | 170.371,87 kn | Zagrebačka županija | Odobreno | 127.778,90 kn | Obnova krovišta i promjena dotrajalog pokrov na zaštićenom objektu društvene namjene (stara OŠ Dubrovčak Lijevi- JLS Ivanić-Grad; Z–7364- trajna zaštita od 21.10.2019.), koje je trenutno u izuzetno lošem stanju te ugrožava daljnje radove na obnovi i prenamjeni unutrašnjih prostora. |
| **6.** | Provedba kontrole populacije pasa na području Ivanić-Grada | 16.03.2020. | 15.300,00 kn | 9.900,00 kn | Zagrebačka županija | Odobreno | 17.281,00 kn | Projektom će se provesti dvije mjere kontrole populacije pasa: 1) Mikročipiranje koje će rezultirati unosom najmanje 45 novih pasa u Lyscan evidenciju. 2) Sterilizacija kuja koja će rezultirati s najmanje 18 novih sterilizacija. |
| **7.** | Povećanje kvalitete usluge zbrinjavanja otpada u Ivanić-Gradu nabavom opreme i softvera | 19.03.2020. | 443.926,50 kn | 217.523,98 kn | Zagrebačka županija | Odobreno | 245.000,00 kn | Cilj projekta je povećanje kvalitete usluge zbrinjavanja otpada na području Grada Ivanić-Grada kroz provedbu četiri aktivnosti. Prva aktivnost je nabava biorazgradivih vrećica za prikupljanje biootpada u kućanstvima. Druga aktivnost je nabava zatvorenih kantica za prikupljanje biootpada u obiteljskim kućama i višestambenim zgradama. Treća aktivnost je nabava dva seta polupodzemnih spremnika za odvojeno odlaganje otpada. Posljednja, četvrta aktivnost, je nabava i implementacija softvera ASEERD (Automatizirani Sustav Elektronske Evidencije Reciklažnih Dvorišta). |
| **8.** | Izgradnja šetnice uz rijeku Lonju (III. faza) | 8.4.2020. | 1.941.861,44 kn | 400.000,00 kn | Zagrebačka županija | Poništen javni poziv |  | Predmet ovog projekta je izgradnja šetnice uz rijeku Lonju – obuhvat od Ulice kralja Tomislava do Savske ulice. |
| **9.** | Izgradnja amfiteatra u Ivanić-Gradu | 8.4.2020. | 581.507,18 kn | 400.000,00 kn | Zagrebačka županija | Poništen javni poziv |  | Cilj projekta je poboljšanje infrastrukturnih kapaciteta namijenjenih kulturnim sadržajima kroz izgradnju amfiteatra koji će služiti za izvedbu kazališnih predstava, kino projekcija, koncerata i drugih sadržaja. |
| **10.** | Obnova ulica na području Grada Ivanić-Grada | 16.6.2020. | 610.625,00 kn | 299.206,25 kn | Zagrebačka županija | Odobreno | 245.000,00 kn | Svrha projekta je obnova gornjeg ustroja prometnih površina u sklopu dvije ulice u Ivanić-Gradu - Ulice Ljudevita Gaja i Ulice Milke Trnine. Obnova obuhvaća skidanje postojećeg dotrajalog sloja asfalta, pripremu podloge, korekciju visina postojećih slivnika i revizijskih okna te u konačnici postavljanje novog sloja asfalta. |
| **11.** | Izgradnja modularnog drvno - tehnološkog poduzetničkog inkubatora u Ivanić-Gradu | 18.6.2020. | 11.091.888,34 kn | 1.000.000,00 kn | Zagrebačka županija | Odobreno | 500.000,00 kn | Modularno drvno-tehnološki poduzetnički inkubator u Ivanić-Gradu polazna je točka razvoja za sve potencijalne buduće poduzetnike, ali i mjesto daljnjeg rasta za postojeća poduzeća s područja Ivanić-Grada i okolnih naselja. |

**2.9. KOMUNALNI DOPRINOSI**

U razdoblju od siječnja do lipnja 2020. godine od strane Upravnog odjela za prostorno uređenje, gradnju i zaštitu okoliša zaprimljeno je 11 predmeta, a prihod Grada Ivanić-Grada po istome iznosi 258.290,88 kuna.

**2.10. NAKNADA ZA NELEGALNO IZGRAĐENE OBJEKTE**

U razdoblju od siječnja do lipnja 2020. godine od strane Upravnog odjela za prostorno uređenje, gradnju i zaštitu okoliša zaprimljeno je 22 predmeta, a prihod Grada Ivanić-Grada po istome iznosi 23.783,45 kuna.

**2.11. GRADILIŠTA**

**Cesta Josip Kaš**

Početak radova na izgradnji ceste Josip Kraš koja povezuje obilaznicu Ivanić-Grada i izgrađenu cestu istočnog dijela zone UPU-3.

**Zgrada civilne zaštite i vatrogasne postrojbe**

Početak radova na rekonstrukciji zgrade civilne zaštite i vatrogasne postrojbe u svrhu energetske obnove.

**Rekonstrukcija dijela Školske ulice – izgradnja parkirališta i pješačke staze**

Ispred srednje škole Ivan Švear započeli radovi na rekonstrukciji dijela ulice – izgradnji parkirališta i pješačke staze, radovi završeni, dobivena uporabna dozvola.

**Rekonstrukcija ulica A. G. Matoša, Šarampovske i Cvjetne**

Završeni svi radovi, obavljen tehnički pregled, dobivena Uporabna dozvola.

**Rekonstrukcija Gradske knjižnice – 2. faza**

Započeli građevinsko-obrtnički radovi na rekonstrukciji i uređenju prostora Gradske knjižnice 2. faza, radovi završeni, prostor u upotrebi.

**Rekonstrukcija prilaznih staza**

Rekonstrukcija prilaznih staza prema srednjoj i osnovnoj školi, dječjem vrtiću, te sportsko-školskoj dvorani – zamjena rubnjaka, kanalica, te asfaltiranje površina.

**Reciklažno dvorište**

Završeni svi radovi na izgradnji građevine infrastrukturne namjene gospodarenja otpadom, 2. b skupine – Sanacija odlagališta otpada “Tarno“ i izgradnja reciklažnog dvorišta: Faza 2 (Etapa 2) – Reciklažno dvorište – nadstrešnica i komunalna oprema, obavljen tehnički pregled, dobivena Uporabna dozvola.

**Društveni dom Dubrovčak Lijevi**

Rekonstrukcija plinske instalacije i izrada sustava centralnog grijanja u Društvenom domu Dubrovčak Lijevi

**Društveni dom Dubrovčak Lijevi**

Građevinsko-obrtnički radovi na rekonstrukciji prostora male sale u Društvenom domu Dubrovčak Lijevi.

**Društveni domovi legalizacija**

Otklanjanje nedostataka kod društvenih domova na elektroinstalacijama za potrebe legalizacije.

**Društveni dom Deanovec**

U sklopu ozakonjenja nezakonito izgrađenih zgrada, doiveno *Rješenje o izvedenom stanju* za zahtjevnu zgradu javne namjene – Društveni dom Deanovec, čemu su prethodile radnje na izradi potrebne projektne dokumentacije i otklanjanju nedostataka.

**Društveni dom Opatinec**

U sklopu ozakonjenja nezakonito izgrađenih zgrada, dobiveno *Rješenje o izvedenom stanju* za zahtjevnu zgradu javne namjene – Društveni dom Opatinec, čemu su prethodile radnje na izradi potrebne projektne dokumentacije i otklanjanju nedostataka.

**Novo groblje u Ivanić-Gradu**

Krčenje i tarupiranje raslinja s površine novoga groblja te razni drugi radovi i aktivnosti potrebni za uređenje i osposobljavanje predviđene lokacije za novo groblje, suradnja s raznim projektantima i izrađivačima, izrada hidrotehničkih podloge za izradu urbanističkog plana uređenja, izrada koncepcije prijedloga rješenja novoga groblja i dr.

**Odvodnja Grada Ivanić-Grada**

Rješavanje odvodnje na području Grada Ivanić-Grada.

**Poduzetnički inkubator u zoni UPU 6 u Ivanić-Gradu**

Izgradnja modularnog drvno-tehnološkog poduzetničkog inkubatora u poduzetničkoj zoni UPU 6 u Ivanić-Gradu.

**Zelenjak uređenje svlačionica**

Uređenje i opremanje svlačionica za nogometni klub na Zelenjaku.

**Izgradnja šetnice uz rijeku Lonju**

Izgradnja nove šetnice uz rijeku Lonju od ulice Kralja Tomislava do Savske ulice.

**Uređenje Amfiteatra na Zelenjaku**

Uređenje postojećeg starog bazena na Zelenjaku za razne manifestacije.

**Izgradnja nogostupa u Šumećanima**

Izrada projektne dokumentacije i priprema nabave sa Hrvatskih cestama za III. i IV: fazu izgradnje novog nogostupa u Šumećanima.

**Razno**

U sklopu obavljanja poslova iz djelokruga odsjeka, kao javnopravno tijelo u postupku ishođenja uporabnih dozvola, obavljao se tehnički pregled objekata na području Grada Ivanić-Grada.

Prilikom ishođenja građevinskih dozvola, kao javnopravno tijelo obavljali su se javni uvidi na terenu.

Rješavanje pojedinačnih zahtjeva građana vezano uz komunalnu problematiku.

**2.12. PROJEKTNA DOKUMENTACIJA**

Izrada glavnog projekta s izvedbenim detaljima za zahvat: **REKONSTRUKCIJA ULICE STJEPANA GREGORKA I HERCEGOVAČKE ULICE** povjerena jezajednici ponuditelja- NE-POK d.o.o. Ivanić-Grad i Zajednički projektantski ured d.o.o. Požega. Projektnom dokumentacijom cilj je rekonstruirati cestu, izgraditi nogostup te riješiti oborinsku odvodnju ceste. Za predmetni projekt je predan zahtjev nadležnom tijelu za ishođenje građevinske dozvole. Rješavanje imovinsko-pravnih odnosa (sklapanje ugovora o pravu služnosti za potrebe rješavanja oborinske odvodnje ceste) je u tijeku te se po dovršetku navedenog očekuje nastavak postupka ishođenja građevinske dozvole.

Izrada glavnog projekta s izvedbenim detaljima za **REKONSTRUKCIJU OBRTNIČKE ULICE TE IZGRADNJA PJEŠAČKE STAZE S OBORINSKOM ODVODNJOM U NASELJU OPATINEC** povjerena trgovačkom društvu DOMITEL d.o.o. iz Ivanić-Grada. Izrada projektne dokumentacije je u tijeku.

Izrada projektne dokumentacije za **IZGRADNJU I UREĐENJE ŠETNICE UZ LIJEVU OBALU RIJEKE LONJE (OBUHVAT OD PLINSKOG MOSTA DO KANALA ŽERAVINEC I OD SAVSKE ULICE PREMA JUGU CCA 200 M)** povjerena je trgovačkom društvu TRANSEPT STUDIO j.d.o.o. Ivanić-Grad. Projektom se treba osmisliti prostor uz rijeku Lonju, i to izgradnjom nove šetnice i drugih pratećih sadržaja. Izrada projektne dokumentacije je u tijeku.

Izrada **IDEJNOG ARHITEKTONSKOG – URBANISTIČKOG RJEŠENJA ZA UREĐENJE POTOKA ŽERAVINEC I RIJEKE LONJE S POPOVIM JARKOM U GRADU IVANIĆ-GRADU** povjerena je trgovačkom društvu VOLUMEN j.d.o.o. Zagreb. Idejnim rješenjem cilj je urediti prostor uz/na vodotocima - potoka Žeravinec u dijelu od utoka u rijeku Lonju do Sportske dvorane „Žeravinec“ i dijela vodotoka rijeke Lonje od ušća potoka Žeravinec do Popovog jarka uključivo i zonu uz Popov jarak. Projekt je osmišljen s ciljem da Ivanić-Grad uređenjem vodotoka i prostora uz vodotok dobije novi suvremen i jedinstven javni prostor koji je orijentiran na odnos grad-rijeka kako bi se u što većoj mjeri revitalizirali dijelovi gradskog tkiva uz/na vodotocima. Ovim rješenjem se nastavlja kontinuitet uređenog prostora uz rijeku Lonju (postojeća šetnica i uređeni sportsko-rekreacijski park uz nju). Izrada predmetnog idejnog rješenja je u tijeku.

Izrada projektne dokumentacije za **UREĐENJE VODOTOKA POTOKA ŽERAVINEC** povjerena je po provedenom postupku javne nabave zajednici ponuditelja VODOPRIVREDNO-PROJEKTNI BIRO d.d. Zagreb i TRANSEPT STUDIO d.o.o. Ivanić-Grad. Navedenim projektom cilj je rasteretiti dio voda potoka Žeravinec u susjedni sliv, pri čemu će se voditi računa o unaprjeđenju vizualnog identiteta vodotoka samog potoka arhitektonskim oblikovanjem nužnih elemenata regulacije, kao i dodatnih elemenata u zoni uređenog vodotoka.

Izrada projektne dokumentacije za **REKONSTRUKCIJU I DOGRADNJU ZGRADE DJEČJEG VRTIĆA U IVANIĆ-GRADU (Objekt Livada na Žeravincu)** povjerena je trgovačkom društvu TRANSEPT STUDIO d.o.o. Ivanić-Grad. Projektom je predviđena dogradnja na dva mjesta. *Dogradnja 1* se sastoji od dvije jedinice za smještaj dvije vrtićke skupine jasličke dobi, a *dogradnja 2* je višenamjenska dvorana za održavanje priredbi i fizičku aktivnost djece u zatvorenom prostoru. Izrađen je glavni projekt te je predan zahtjev za ishođenje građevinske dozvole, koji je u tijeku.

Izrada projektne dokumentacije za **UREĐENJE VODENOG ZABAVNOG SPRAY PARKA ZA DJECU** na lokaciji sportsko-rekreacijskog parka Zelenjak u Ivanić-Gradupovjerena je trgovačkom društvu TRANSEPT STUDIO d.o.o. Ivanić-Grad. Projektom je predviđena izgradnja spray parka koji je zamišljen kao igralište za djecu danju, a noću dok nema aktivnosti, igralište postaje fontana opremljena svjetlosnim efektima. Izrada projektne dokumentacije je dovršena te slijedi postupak ishođenja građevinske dozvole.

Izrada projektne dokumentacije – glavnog projekta za **IZGRADNJU JEDNODIJELNE ŠKOLSKE SPORTSKE DVORANE UZ OŠ JOSIPA BADALIĆA, NA K.Č.BR. 2190 K.O. CAGINEC**, povjerena je trgovačkom društvu FIM INŽENJERING d.o.o. Velika Gorica. Projekt je dovršena te je za isti ishođena građevinska dozvola krajem lipnja 2020. godine.

Izrada projektne dokumentacije za **UREĐENJE VODOTOKA LONJE NA PODRUČJU GRADA IVANIĆ GRADA** ugovorena je sa zajednicom ponuditelja VODOPRIVREDNO-PROJEKTNI BIRO d.d. Zagreb i TRANSEPT STUDIO d.o.o. Ivanić-Grad, na temelju provedenog postupka javne nabave. Navedenim projektom omogućit će se realizacija mjera poboljšanja vodnog režima, a time i poboljšanja stanja okoliša kroz povećanje vodnosti, podizanje kvalitete vode i sl.

Za navedeni projekt u tijeku je izrada potrebnih podloga (geodetske, mehaničke, hidrološke), idejnog projekta i ostalih potrebnih elaborata, koji će biti potrebni za postupak ishođenja lokacijske dozvole.

Izrada idejnog projekta **OBILJEŽAVANJA IVANIĆ-TVRĐE** povjerena je trgovačkom društvu TRANSEPT STUDIO d.o.o. Ivanić-Grad. Projektom će se kroz prostornu analizu utvrditi oblikovanje elemenata obilježavanja postojanja Ivanić-Tvrđe. Izrada projekta je u tijeku.

Izrada projektne dokumentacije – idejnog i glavnog projekta za građevinu infrastrukturne namjene prometnog sustava 2. b skupine – **IZGRADNJA NOGOSTUPA I BICIKLISTIČKE PROMETNICE (BICIKLISTIČKE TRAKE) OD NASELJA DUBROVČAK LIJEVI DO NASELJA POSAVSKI BREGI,** povjerena je trgovačkom društvu DOMING-PROJEKT d.o.o., Odra Sisačka, Sisak. Trasa je podijeljena u 4 faze i za svaku fazu je izrađen izvedbeni projekt Projektna dokumentacija je dovršena te je za isto ishođena Građevinska dozvola.

**PROSTORNO PLANSKA DOKUMENTACIJA**

**Zahtjevi za izmjenom prostorno planske dokumentacije**

Grad Ivanić-Grad je zaprimao pisane zahtjeve za izmjenom prostorno-planske dokumentacije te će se isti zahtjevi razmatrati u postupcima izmjena prostorno-planske dokumentacije.

**Izrada / izmjena i dopuna prostorno planske dokumentacije**

Izrada **URBANISTIČKOG PLANA UREĐENJA UPU-13 NOVO GROBLJE IVANIĆ-GRAD** (u daljnjem tekstu: Plan) povjerena je trgovačkom društvu Urbanistički institut Hrvatske d.o.o. Zagreb. U periodu koje je predmet ovog Izvješća, izrađen je prijedlog Plana za javnu raspravu, koja je i objavljena 11. ožujka 2020. godine na internet stranici nadležnog ministarstva, dnevnom tisku i Internet stranici Grada Ivanić-Grada. Zbog pojave COVID-19, a sukladno preporukama Stožera civilne zaštite Zagrebačke županije, objavljena je odgoda planirane javne rasprave 18. ožujka 2020. godine.

Nakon što su se ponovno stekli uvjeti, dana 17. lipnja 2020. godine objavljen je novi termin održavanja javne rasprave, u periodu od 29. lipnja 2020. godine do 28. srpnja 2020. godine. U tome periodu biti će omogućen javni uvid i javno izlaganje plana. Po završetku javne rasprave slijedi izrada izvješća o javnoj raspravi, a nakon toga ostali postupci u cilju dovršetka izrade i donošenja predmetnog plana.

Izrada **II. IZMJENA I DOPUNA URBANISTIČKOG PLANA UREĐENJA UPU-6 ZONA GOSPODARSKE NAMJENE NA PODRUČJU IVANIĆ-GRAD I CAGINEC**

Postupak izrade i donošenja II. izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec, povjeren je trgovačkom društvu URBING d.o.o. Zagreb. U periodu izrade ovog Izvješća, izrađen je Konačni prijedlog Plana te je isti upućen na sjednicu Gradskog vijeća Grada Ivanić-Grada na usvajanje. Predmetni plan je usvojen i objavljen u Službenom glasniku Grada Ivanić-Grada, broj 01/20 od 14. veljače 2020. godine. Nakon donošenja Plana, izrađen je elaborat pročišćenog teksta i grafičkog dijela Plana, koji je objavljen u Službenom glasniku broj, 02/20 od 18. ožujka 2020. godine.

**Ispravak greške u grafičkom dijelu** **II. IZMJENA I DOPUNA PROSTORNOG PLANA UREĐENJA GRADA IVANIĆ-GRADA** povjerena je trgovačkom društvu ZG-PROJEKT d.o.o. Zagreb. U grafičkom dijelu plana izvršen je ispravak greške na način da se ucrtana namjena na odgovarajućem dijelu plana korigirala i uskladila s namjenom iz urbanističkog plana uređenja za navedeno područje, obzirom je u postupku izrade II. izmjena i dopuna Prostornog plana uređenja napravljena greška od strane izrađivača plana. Navedeni ispravak je usvojen na 22. sjednici Gradskog vijeća Grada Ivanić-Grada održanoj u rujnu 2019. godine, te je isti ispravak objavljen u Službenom glasniku, broj 7/19.

Prema preporuci Ministarstva graditeljstva i prostornoga uređenja, za navedeni ispravak greške utvrđena je potreba provedbe zakonski propisanog postupka izrade izmjena i dopuna Prostornog plana, zbog čega je na 27. sjednici Gradskog vijeća održanoj dana 31. ožujka 2020. godine donesena Odluka o stavljanju van snage Odluke o ispravku greške u grafičkom dijelu elaborata Odluke o donošenju II. izmjena i dopuna Prostornog plana uređenja Grada Ivanić-Grada. Ista Odluka je objavljena u Službenom glasniku Grada Ivanić-Grada broj, 03/20 od 01. travnja 2020. godine.

**Ispravak greške u grafičkom dijelu** **III. IZMJENA I DOPUNA PROSTORNOG PLANA UREĐENJA GRADA IVANIĆ-GRADA** i grafičkom dijelu **PROČIŠĆENOG ELABORATA** nakon **III. IZMJENA I DOPUNA PROSTORNOG PLANA UREĐENJA** povjerena je trgovačkom društvu ARHITEKTONSKI ATELIER DESET d.o.o. Zagreb. Obzirom na ispravak greške u II. izmjenama i dopunama Prostornog plana uređenja, isto je izvršeno i u gore navedenim planovima Navedeni ispravak je usvojen na 22. sjednici Gradskog vijeća Grada Ivanić-Grada održanoj u rujnu 2019. godine, te je isti ispravak objavljen u Službenom glasniku, broj 7/19.

Prema preporuci Ministarstva graditeljstva i prostornoga uređenja, za navedeni ispravak greške utvrđena je potreba provedbe zakonski propisanog postupka izrade izmjena i dopuna Prostornog plana, zbog čega je na 27. sjednici Gradskog vijeća održanoj dana 31. ožujka 2020. godine donesena Odluka o stavljanju van snage Odluke o ispravku greške u grafičkom dijelu elaborata Odluke o donošenju III. izmjena i dopuna Prostornog plana uređenja Grada Ivanić-Grada. Ista Odluka je objavljena u Službenom glasniku Grada Ivanić-Grada broj, 03/20 od 01. travnja 2020. godine. Odbor za statut i poslovnik Gradskog vijeća Grada Ivanić-Grada je dana 27. travnja 2020. godine donio Zaključak koji se stavlja van snage Zaključak o usvajanju ispravak grafčkogdijela „Elaborata pročišćenog teksta Odredbi zaprovođenje i Grafčkog dijela Plana“ (Službeni glasnikGrada Ivanić-Grada br. 06/05, 10/09 – pročišćeni tekst, 10/10 – ispravak, 01/13, 06/14, 10/14 – ispravak,03/15 – pročišćeni tekst, 03/17, 05/17 – pročišćeni tekst i 07/19 - ispravak). Navedeni Zaključak je objavljen u Službenom glasniku Grada Ivanić-Grada broj, 04/20 od 01. svibnja 2020. godine.

**IV. IZMJENE I DOPUNE PROSTORNOG PLANA UREĐENJA GRADA IVANIĆ-GRADA**

Za izrađivača predmetnih izmjena i dopuna Plana odabrano je trgovačko društvo URBING d.o.o. Zagreb.

U periodu izrade ovoga Izvješća, utvrđen je Prijedlog plana za javnu raspravu te je dana 19. lipnja 2020. godine objavljen oglas o održavanju javne rasprave u periodu od 29. lipnja do 13. srpnja 2020. godine.

Po završetku javne rasprave slijedi izrada izvješća o javnoj raspravi, a nakon toga ostali postupci u cilju dovršetka izrade i donošenja predmetnog plana.

Izrada **VI. IZMJENA I DOPUNA URBANISTIČKOG PLANA UREĐENJA UPU-4 ZA PODRUČJE IVANIĆ-GRAD, DONJI ŠARAMPOV I JALŠEVEC BREŠKI**

Za izrađivača VI. izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški odabrano Sveučilište u Zagrebu, Arhitektonski fakultet, Zavod za urbanizam, prostorno planiranje i pejzažnu arhitekturu.

U periodu izrade ovoga Izvješća, u tijeku je analiza svih zaprimljenih zahtjeva kao i utvrđivanje rješenja za sve navedeno u Odluci o izradi predmetnog Plana. Po utvrđivanju prijedloga Plana za javnu raspravu, objavit će se vrijeme održavanja iste. U određenom periodu javne rasprave bit će omogućen javni uvid i javno izlaganje Plana. Po završetku javne rasprave o Prijedlogu Plana izradit će se izvješće o javnoj raspravi, a nakon toga će se provesti i ostali postupci u cilju dovršetka izrade i donošenja predmetnog plana.

**Sudjelovanje u postupcima izrade i donošenja dokumenata prostornog uređenja susjednih JLS, Zagrebačke županije i Republike Hrvatske**

Grad Ivanić-Grad sukladno Zakonu o prostornom uređenju sudjeluje u postupcima izrade prostornih planova susjednih jedinica lokalne samouprave, Zagrebačke županije, Republike Hrvatske, davanjem smjernica, podataka, očitovanja.

Na državnoj razini u tijeku je postupak izrade Državnog plana prostornog razvoja donošenjem Odluke o izradi predmetnog plana 2018. godine (Narodne novine, broj 39/18).

Na županijskoj razini u tijeku je postupak VII. Izmjena i dopuna Prostornog plana Zagrebačke županije. U periodu izrade ovoga Izvješća, održana je ponovna javna rasprava o Prijedlogu VII. Izmjena i dopuna Prostornog plana Zagrebačke županije i o strateškoj studiji o utjecaju VII. Izmjena i dopuna Prostornog plana Zagrebačke županije na okoliš, i to u periodu od 03. lipnja do 17. lipnja 2020. godine. Po završetku ponovne javne rasprave slijedi izrada Izvješća o Ponovnoj javnoj raspravi te izrada Nacrta konačnog prijedloga Plana, kao i ostali postupci u cilju dovršetka izrade i donošenja predmetnog plana.

**Razno**

U sklopu obavljanja poslova iz djelokruga Odsjeka, a sukladno Zakonu o gradnji i Zakonu o prostornom uređenju izdavani su prema zaprimljenim zahtjevima posebni uvjeti te potvrde glavnog projekta.

Prema pojedinačnim zahtjevima, omogućavan je neposredan uvid u dokumente prostornog uređenja te su se vršili i drugi poslovi, u skladu sa zakonom, aktima Gradskog vijeća i Gradonačelnika.

**2.13. ZAŠTITA OKOLIŠA**

**2.13.1. Gospodarenje otpadom na području Grada Ivanić-Grada:**

1. Nastavljene su aktivnosti projekta “Nije svaki otpad smeće!” što se sufinancira iz EU sredstava u sklopu Poziva za provedbu Programa izobrazno-informativnih aktivnosti o održivom gospodarenju otpadom iz Operativnog programa Konkurentnost i kohezija 2014.-2020., koji ima za cilj smanjenje količine otpada koji se odlaže na odlagališta. Projektne aktivnosti se temeljem sklopljenog Sporazuma o udruživanju u provedbi projekta, provode na području Grada Ivanić-Grada, Općine Križ i Općine Kloštar-Ivanić. Projektom je ujedno predviđena, uz tisak letaka i brošura sa uputama o odvojenom prikupljanju otpada te kompostiranju, i izrada aplikacije za pametne telefone kojom će se građanima omogućiti jednostavan pristup i praćenje podataka vezanih uz prikupljanje otpada.
2. Projekt Građenje i opremanje Reciklažno dvorište Tarno – Ivanić-Grad je završen te je u veljači obavljen tehnički pregled i ishođena Uporabna dozvola. Grad Ivanić-Grad je donio Odluku o davanju reciklažnog dvorišta na upravljanje trgovačkom društvu Ivakop d.o.o. Dana 08. lipnja 2020. godine službeno je otvoreno i pušteno u rad.

Svrha projekta je doprinijeti ostvarenju ciljane stope recikliranja PGO RH do 2020., te ciljeva PGO IG do 2022. kroz izgradnju potrebne infrastrukture za odvojeno prikupljanje otpada (Reciklažno dvorište) te podizanje svijesti lokalnog stanovništva o važnosti odvojenog prikupljanja otpada, zaštite okoliša i ulozi reciklažnog dvorišta u cjelovitom sustavu gospodarenja otpadom. U prvoj punoj kalendarskoj godini reciklažno dvorište moći će primiti 60 tona odvojeno prikupljenog otpada.

**Ukupna vrijednost projekta: 1.338.866,30 kuna**

**Iznos koji sufinancira EU (85%): 1.138.036,00 kuna**

**Razdoblje provedbe projekta: 14.09.2018. – 14.11.2019.**

1. Kao dio sustava gospodarenja otpadom na području Grada Ivanić-Grada, komunalno društvo Ivakop krenulo je u akciju podjele kantica, pripadajućih biorazgradivih vrećica i informativnog letka za stanare u stambenim zgradama.
2. Kontinuirano se provodila i sanacija divljih deponija na području Grada Ivanić-Grada.

**2.13.2. Mišljenje za ocjenu o potrebi procjene utjecaja na okoliš**

Tijekom ovog izvještajnog perioda u Upravni odjel zaprimljena su 2 zahtjeva Ministarstva zaštite okoliša i energetike u kojima se traži mišljenje za ocjenu o potrebi procjene utjecaja na okoliš, mišljenja su izdana za;

1. Izmjenu naftno – rudarskih zahvata na eksploatacijskom polju ugljikovodika „Žutica“ – razradne bušotina Ravneš-2 s radnim prostorom za smještaj bušaćeg postrojenja, te za

2. Izmjene zahvata unutar postojećeg eksploatacijskog polja ugljikovodika „Žutica“ utiskivanjem ugljikovog dioksida i „slane vode“ u postojeća ležišta EOR projektom.

**2.14. KOMUNALNA NAKNADA**

**Promjena obveznika komunalne naknade**

* 83 kom - izdano rješenja o promjeni obveznika

**Promjena visine duga s osnova promjene koeficijenta namjene i promjene koeficijenta zone temeljem nove Odluke o komunalnoj naknadi**

* Računi za komunalnu naknadu - poslovni prostori mjesečni 839 kom
* Računi za komunalnu naknadu - poslovni prostori tromjesečni 571 kom
* (Obračun, knjiženje zaduženja, printanje, pečaćenje,

pakiranje) -------------------------

1.410 kom

- Obavljeni su razgovori sa strankama – obveznicima, te su izvršene promjene matičnih podataka na objektima i obveznicima, temeljem dostavljenih dokumenata i zahtjeva o promjeni obveznika. Navedeno uključuje ispunjavanje obrazaca zahtjeva za promjenu obveznika.

- Obrada stranaka koji su zatražili obročnu otplatu duga te ispunjavanje zahtjeva za isto.

- Evidentiranje novih obveznika te korekcija postojećih kvadratura i obračuna po novim zapisnicima za stambene prostore

- Obrađivanje te usklađivanje stanja sa strankama putem telefona.

- Obrađeno 24 knjižnih zapisa ispravka zaduženja.

- Obrađeno 112 knjižnih zapisa odobrenja, po Rješenjima o oslobođenju od plaćanja komunalne naknade.

- Knjiženje uplata po izdanim računima i uplatnicama – izvodi iz ŽR.

- Razne potvrde o plaćanjima, popratni dopisi i drugo.

- Praćenje naplate te obrada stranaka po ovrhama.

**Rješavanje zahtjeva za oslobođenje od obveze plaćanja komunalne naknade za razdoblje siječanj – lipanj 2020. godinu**

* izdano 76 rješenja o oslobođenju od obveze plaćanja komunalne naknade
* 116 obveznika oslobođenih od obveze plaćanja komunalne naknade prema Odluci o oslobađanju od plaćanja komunalne naknade (KLASA: 022-05/20-01/31, URBROJ: 238/10-02-01/1-20-3, od 30. travnja 2020. godine) - korisnici zajamčene minimalne naknade Centra za socijalnu skrb
* izdana 4 rješenja o odbijanju oslobođenja komunalne naknade

**2.15. NAKNADA ZA UREĐENJE VODA**

* Uplatnice za naknadu za uređenje voda - poslovni prostori mjesečni 839 kom
* Uplatnice za naknadu za uređenje voda -poslovni prostori tromjesečni 571 kom
* (Obračun, knjiženje zaduženja, printanje, pečaćenje,

pakiranje) ------------------------

1410 kom

- Obavljeni su razgovori sa strankama – obveznicima, te su izvršene promjene matičnih podataka na objektima i obveznicima, temeljem dostavljenih dokumenata i zahtjeva o promjeni obveznika. Navedeno uključuje ispunjavanje obrazaca zahtjeva za promjenu obveznika.

- Obrada stranaka koji su zatražili obročnu otplatu duga, te također ispunjavanje zahtjeva za isto.

- Evidentiranje novih obveznika, te korekcija postojećih kvadratura i obračuna

- Obračun uplata prema Hrvatskim vodama.

**Promjena obveznika naknade za uređenje voda**

* izdana rješenja o promjeni obveznika

**2.16. OTKUP GRADSKIH STANOVA**

* Mjesečni obračun rata za otkup stanova prema srednjem tečaju EUR-a po HNB,
* Ispis i slanje uplatnica za 50 obveznika (za 1-6/2020. Poslano 300 uplatnica),
* Obračun uplata prema državnom proračunu,
* Prijevremeni otkup i izračun prijevremenog otkupa,
* Obračun preostalih obveza do konačne otplate prema zahtjevu stranaka.

**2.17. POMOĆ GRAĐANIMA I GOSPODARSKIM SUBJEKTIMA RADI UBLAŽAVANJA POSLJEDICA PANDEMIJE UZROKOVANE KORONA VIRUSOM**

Gradsko vijeća Grada Ivanić-Grada je na svojoj 28. sjednici održanoj dana 30. travnja 2020. donijelo Odluku o pomoćigrađanima i gospodarskim subjektima radi ublažavanja posljedica pandemije uzrokovane korona virusom (KLASA: 021-05/20-01/3, URBROJ: 238/10-02-01/2-20-6).

Odlukom se propisuju mjere pomoći građanima i gospodarskim subjektima radi ublažavanja posljedica pandemije uzrokovane korona virusom, a vezano za primjenu Odluke o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja Stožera civilne zaštite Republike Hrvatske od 19.03.2020.

Obustavljaju se postupci prisilne naplate potraživanja proračunskih prihoda Grada Ivanić-Grada za sve pravne i fizičke osobe u narednom periodu od 3 ( tri ) mjeseca od dana stupanja na snagu Odluke Stožera civilne zaštite Republike Hrvatske.

Odobrava se odgoda plaćanja 1. rate komunalne naknade s dospijećem plaćanja 20.04.2020. svim fizičkimosobama na području Grada Ivanić-Grada na način da se dospijeće plaćanja odgodi do 20.07.2020., bez obračuna zakonskih zateznih kamata.

Odobrava se odgoda plaćanja komunalne naknade svim pravnim osobama na području Grada Ivanić-Grada na način da se dospijeće plaćanja računa za ožujak, travanj i svibanj odgodi za tri mjeseca, bez obračuna zakonskih zateznih kamata.

Odobrava se oslobođenje od plaćanja komunalne naknade za ožujak, travanj i svibanj svim fizičkim i pravnim osobama kojima je obustavljen rad sukladno odredbama Odluke Stožera civilne zaštite Republike Hrvatske.

Odobrava se oslobođenje od plaćanja komunalne naknade za ožujak, travanj i svibanj svim fizičkim i pravnim osobama kojima je obustavljen rad sukladno odredbama Odluke Stožera civilne zaštite Republike Hrvatske, a koji su kao zakupci prostora u kojemu obavljaju djelatnost preuzeli temeljem ugovora o zakupu i obvezu plaćanja komunalne naknade.

Odobrava se oslobođenje plaćanja 50 % iznosa komunalne naknade u periodu oporavka i to za lipanj i srpanj svim gore navedenim fizičkim i pravnim osobama.

Obveznicima plaćanja zakupnine za poslovne prostore u vlasništvu Grada Ivanić-Grada kojima je obustavljen rad sukladno odredbama Odluke Stožera civilne zaštite Republike Hrvatske neće se naplaćivati zakupnina u periodu od 19.03.2020. pa sve do uspostave ponovnog rada.

U periodu oporavka i to u razdoblju od 2 mjeseca od dana stavljanja van snage Odluke Stožera civilne zaštite Republike Hrvatske poslovnim subjektima iz stavka 1. ovog članka odobrava se oslobođenje od plaćanja zakupnine i to u visini od 50 % iznosa ugovorene zakupnine važeće prije stupanja na snagu Odluke Stožera Civilne zaštite Republike Hrvatske.

Poslovni subjekti koji imaju sjedište na području Grada Ivanić Grada ostvaruju pravo na pružanje besplatne usluge od strane Razvojne agencije IGRA d.o.o. za prijavu na mjere ublažavanja posljedica epidemije koje donose Vlada Republike Hrvatske, Zagrebačka županija i Grad Ivanić Grad.

Pravne i fizičke osobe kojima je obustavljen rad sukladno odredbama Odluke Stožera civilne zaštite Republike Hrvatske oslobađaju se obveze plaćanja poreza na potrošnju i poreza na korištenje javne površine u periodu od obustave rada pa do isteka dva mjeseca od dana uspostave ponovnog rada.

Gradsko vijeće je usvojenom Odlukom o ukidanju sudjelovanja roditelja u cijeni redovitog programa Dječjeg vrtića Ivanić-Grad u vrijeme kada su objekti zatvoreni uslijed pandemije korona virusa COVID-19 usvojenoj na 27. sjednici Gradskog vijeća 31. ožujka 2020., od dana 16. ožujka 2020. pa sve do uspostave ponovnog rada objekata Dječjeg vrtića Ivanić-Grad zatvorenih uslijed pandemije korona virusa COVID – 19 ukinulo sudjelovanje roditelja u cijeni redovitog programa Dječjeg vrtića Ivanić-Grad.

Temeljem Odluke Gradskog vijeća o financiranju DJEČJEG VRTIĆA „RODA“ u vrijeme kada je vrtić zatvoren uslijed pandemije korona virusa COVID-19 od 31. ožujka 2020. godine i Odluke Gradskog vijeća o izmjeni Odluke o financiranju DJEČJEG VRTIĆA „RODA“ u vrijeme kada je vrtić zatvoren uslijed pandemije korona virusa COVID-19 od 30.04.2020., a sa svrhom pomoći građanima grada Ivanić-Grada, DJEČJI VRTIĆ „RODA“ zbog zatvaranja objekata uslijed izvanrednih i nepredviđenih okolnosti uzrokovanih pandemijom virusa COVID 19 ostvaruje:

u periodu od 16.03.2020. do 31.03.2020. pravo na puni iznos dosadašnjeg sufinanciranja programa koji za cjelodnevni program iznosi 1.370,00 kn po djetetu, a u periodu od 01.04.2020. pa do prestanka mjera Vlade Republike Hrvatske iznos od 685,00 kn po djetetu, uz uvjet da se u ustanovi zadrži broj zaposlenih koji je bio i prije nastupanja mjera obustave rada.

**2.18. KOMUNALNO REDARSTVO**

Tijekom izvještajnog perioda za razdoblje od 01 mjeseca do 6 mjeseca 2020. godine Komunalno redarstvo je obavljalo poslove i zadatke nadzora nad provedbom odredaba Odluke o komunalnom redu Grada Ivanić-Grada (Službeni glasnik Grada Ivanić-Grada broj 08/2019), Odluke o raspolaganju nekretninama u vlasništvu Grada Ivanić-Grada (Službeni glasnik Grada Ivanić-Grada br. 6/2013), kao i ostalih Odluka Gradonačelnika, odnosno Gradskog vijeća Grada Ivanić-Grada po službenoj dužnosti, preventivno, te po prijavama i zahtjevima Mjesnih odbora, pravnih i fizičkih osoba.

Osnovni poslovi i zadaci koji su se obavljali u ovom Upravnom odjelu – komunalno redarstvo proizlaze iz provedbe odgovarajućih propisa prema Zakonu o komunalnom gospodarstvu, Zakonu o građevinskoj inspekciji, Zakonu o održivom gospodarenju otpadom, Zakon o prijevozu u cestovnom prometu, Zakona o zaštiti životinja, Zakonu o buci, Prekršajnom zakonu, Zakonu o zaštiti od požara te propisa vezanih uz kontrolu komunalnog reda, pravilno korištenje javnih površina, nadzora nad uređenjem javnih površina, problematiku održavanja zemljišta uz javne površine i izmjere stambenih i poslovnih prostora za utvrđivanje visine komunalne naknade.

U izvještajnom periodu komunalni redar je nadzirao provedbu gradskih odluka: Odluke o komunalnom redu, Odluke o držanju pasa, Odluke o spaljivanju otpada biljnog porijekla, Odluke o uređenju prometa na cestama, Odluke o priključenju na komunalnu infrastrukturu te ostalih Odluka Grada. Sukladno spomenutim Odlukama te ukazanim potrebama na terenu, komunalni redar nadzirao je radove i surađivao s izvođačima radova oko obavljanja komunalnih djelatnosti održavanja čistoće javnih i zelenih površina, prokopa javnih površina, sanacije neuređenih odlagališta otpada, održavanja parkirališta, održavanja i izgradnje javne rasvjete i sl.. Pripremao je troškovnike za nabavu radova i usluga iz svog djelokruga rada, aktivno je sudjelovao u pripremi i izradi Odluka Grada, surađivao je s mjesnim odborima u rješavanju problema na terenu, te intervenirao u poslovima održavanja i radovima na površinama u vlasništvu Grada Ivanić-Grada.

Komunalno redarstvo kontrolu javnih površina provodi svakoga radnoga dana, a po potrebi i u dane vikenda te nakon radnog vremena. Tom prilikom redovno se kontrolira stanje na terenu uz redovni obilazak gradskog područja, a o poduzetim mjerama vodi se službena evidencija. Prilikom terenskih uvida u cilju kvalitetnijeg utvrđivanja činjeničnog stanja, komunalni redar provodi praksu da o većini slučajeva koje prati na terenu izrađuje foto dokumentacije što predstavlja priložni dokument u predmetima koje komunalno redarstvo provodi. Predmetna foto dokumentacija sadržajno se odnosi na nedostatke i oštećenja u komunalnoj opremi na području grada, korištenja javnih površina, izvršenju obveznih radnji. Izrada foto dokumentacije koristi se kao dokazni materijal u provođenju daljnjih mjera prema prekršiteljima odredaba komunalnoga reda.

U prvoj polovici godine – razdoblje 1 do 6 mjesec 2020 godine, komunalno redarstvo sukladno svojim ovlastima pokrenulo je 46 Upravnih postupaka prilikom kojih je izdano više od 100 Rješenja o izvršenju obaveznih radnji koja su izdavana za uređenje parcela i uređenje odvodnih jaraka za odvod oborinskih voda na području Grada Ivanić-Grada te Zaključaka o izvršenju naloženih radnji po izdanim Rješenjima.

Sukladno ovlastima prema Zakonu o Građevinskoj inspekciji, komunalno redarstvo je na terenu izvršilo 3 nadzora, nakon čega je pokrenut 1 upravni postupak – izdavanje Rješenja o uklanjanju objekta koji je izgrađen bez potrebne dokumentacije, odnosno dva postupka su još u tijeku. Uz navedeno, komunalno redarstvo je na terenu izvršilo 2 nadzora prema Zakonu o održivom gospodarenju otpadom.

Sva navedena Rješenja izdavana su nakon što je provjerom na terenu utvrđeno da se javna površina, odnosno površina uz javnu prometnu ili zelenu površinu ne koristi sukladno Odluci o komunalnom redu odnosno koristi se protivno Odlukama Grada i drugim Zakonskim propisima. U svim postupcima Komunalni redar izvršavao je službene očevide, a strankama u postupku ostavljen je rok da se usklade sa važećim Odlukama po kojima komunalni redar ima pravo postupati. Stranke su u većini slučajeva izvršile zadanu obvezu iz Rješenja.

Osim Rješenja, komunalno redarstvo je u predmetnom periodu izdalo 19 Obaveznih prekršajnih naloga s ciljem kažnjavanja osoba za neizvršavanje određenih naloženih radnji ili nepostupanja sukladno odredbama Odluka Grada – čišćenje snijega, držanje pasa, neodržavanje zelenih površina i sl.

U prvoj polovici 2020. godine, Komunalno redarstvo je izdalo 30 naloga t.d. Komunalni centar Ivanić-Grad i više od 30 naloga veterinarskim ambulantama sa potrebom izvođenja preko 70 radnji i aktivnosti s ciljem trenutnog uklanjanja uočenih nepravilnosti na terenu, odnosno izvršavanje određenih radnji s ciljem funkcioniranja odvodnje na javnim površinama, funkcioniranjem prometa u Gradu, održavanja objekata javne namjene, uklanjanja lešina sa prometnica i javnih površina, te ostalih radnji. Ovim načinom se osigurava poštivanje Zakona i Odluka, sigurnost, zdravlje i zadovoljstvo građana.

Osim spomenutih, izdana su 18 Rješenja te 13 Suglasnosti za korištenje javnih površina, kojima se odobrava određena javna površina u svrhu postave ugostiteljskih terasa, za održavanje određenih manifestacija, zatvaranja prometa na nerazvrstanim cestama te u svrhu ostalih potreba pravnih i fizičkih osoba ( prezentacije,informiranja i sl. ). Komunalni redar je također vršio nadzor nad korištenjem javnih površina sukladno izdanom Rješenju o odobrenju o korištenja javne površine, temeljem kojeg nisu ustanovljene nepravilnosti.

U razdoblju od 1 do 6 mjeseca 2020 godine odrađeno je 17 akcija kontrole koje su obuhvatile prodaju robe i korištenje javnih površina u dane vikenda (subotom), kontrolom parkiranja automobila na javnim površinama, uklanjanja određenih bespravnih predmeta s javne površine, prisutnosti pasa na javnim površinama bez nadzora te ostale radnje koje nisu zahtijevale nametanje određenih obaveza građanima. U periodu početka pandemije Corona virusa, komunalni redar bio je raspoređen na poslove kontrole i provođenja mjera Stožera CZ Grada Ivanić-Grada. Sve navedene akcije i aktivnosti su provođene samostalno te u dogovoru sa PP Ivanić - Grad i trgovačkim društvom Komunalni centar Ivanić-Grad.

Izdane su 21 Suglasnosti kojima se građanima i tvrtkama dozvoljava prokop javne površine ili sl. s ciljem priključenja instalacije vode, plina ili kanalizacije na javnu mrežu, te ostalih radova u zoni javne površine. Radnje koje su obuhvaćene izdavanjem ovih Suglasnosti obuhvatile su pregled stanja na terenu, nadzor nad izvođenjem prekopa javnih površina, kontrola izvođenja radova neposredno prije spajanja na mrežu i kontrola završetka radova i provjera sanacije predmetne površine.

Također, komunalni redar je prema zahtjevima predstavnika Mjesnih odbora, izvršio obilaske mjesnih odbora, a po obrađenim prijavama pristupilo se rješavanju problema na terenu, odnosno prijavama nadležnim institucijama.

Komunalni redar je nastavio sa provođenjem revizije poslovnih prostora u svrhu plaćanja komunalne naknade na području Grada Ivanić-Grada – dopisi, uvidi na terenu, izrada Zapisnika, rješavanje po žalbama te izdavanje Rješenja o komunalnoj naknadi kao djelu ukupnog broja Rješenja koje izdaje ovaj Upravni odjel Grada

Komunalno redarstvo je aktivno sudjelovalo u nastavku svih radova u cilju provođenja Projekta NEW Light - rekonstrukcija javne rasvjete na području Grada – obilazak terena, komunikacija i koordinacija sa izvođačima, pregled izvršenih radova na terenu, utvrđivanje nedostataka i kvarova i sl…također, za sve lampe koje nisu mijenjane u sklopu projekta, zaprimane su prijave o kvarovima, nakon čega su u određenim periodima prijave obrađivane, te putem ugovorenog izvođača na terenu vršeni popravci. Sve navedene aktivnosti prije izvršenja ili poslije izvršenja, uvida ili sl. zahtijevale su pismeno očitovanje, povratnu informaciju putem telefona ili pisani odgovor, što je komunalno redarstvo redovno izvršavalo.

S obzirom da su u opisu posla komunalnog redara i ostale radnje po nalogu Pročelnika Upravnog odjela, u prvoj polovici 2020 godine komunalni redar je zajedno sa ostalim djelatnicima Upravnog odjela aktivno sudjelovao u rješavanju nastalih problema na području Grada prilikom izvođenja radova na području Grada (po prijavama građana ili predstavnika Mjesnih odbora), uviđaju na terenu, izdavanje naloga, kontrola po izvršenju istih. U kontroli izvršenja radova na održavanju zelenih površina, manjih građevinskih radova, izvođenju radova iscrtavanja horizontalne signalizacije, obavljanja higijeničarske službe, tarupiranje – krčenje i košnja javnih zelenih površina, odvodnja na području Grada, postupanje na terenu nakon prijava građana u aplikaciju CityHUB te pražnjenje kontejnera na zelenim otocima.

O svojim aktivnostima i radu Komunalni redar Grada Ivanić-Grada redovno podnaša Izvješće na svakoj sjednici Gradskog vijeća. U svojem Izvješću obrađuje se problematika postavljenih pitanja na prethodnoj sjednici, postupanje po istom te ukratko se daje informacija o svim aktivnostima koje u vremenu između dviju sjednica provodi Komunalno redarstvo.

U cilju rješavanja svega gore navedenoga, navedeni radovi su uključivali izlazak na teren samostalno ili zajedno sa izvođačima radova održavanja javnih površina, utvrđivanje količinu izvedenih radova, rješavanje problema nastalih prilikom izvođenja predmetnih radova, utvrđivanje obima radova prije izvršenja, te kontrola istog poslije izvršenja. Zajedno sa predstavnicima Hrvatskih cesta, Županijskih cesta te Hrvatskih voda vršeni su obilasci terena - prometnice, kanalska mreža i ostalo.

Prema Pravilniku o zaštiti od požara, komunalni redar obavlja poslove referenta zaštite od požara u pravnoj osobi ( Gradska uprava ). Prema navedenom, komunalni redar je aktivno sudjelovao i surađivao u inspekcijskom nadzoru koje je provodio MUP na objektu Gradske vijećnice, nakon kojega je bilo nužno provesti i iskoordinirati ispitivanja instalacija te popravke na vatrodojavnom sustavu i sl. Redovno je svaka 3 mjeseca izvršena kontrola instalacija, prohodnost evakuacijskih puteva, stanje aparata za početno gašenje požara i sl., a o svemu je redovno ispisivano Izvješće koje je dostavljano Gradonačelniku.

Ostali svakodnevni dopisi u dogovoru sa Pročelnikom odjela, dostavljani su u nadležne institucije na svaki zahtjev stranke koja se sa određenom problematikom javila u ovaj Upravni odjel.

Tijekom ovog izvještajnog perioda u Upravnom odjelu zaprimljeno je 12 zahtjeva za produljenje radnog vremena ugostiteljskih objekata, te je, sukladno Odluci o ugostiteljskoj djelatnosti, izdano 10 rješenja o produljenju radnog vremena te 2 rješenja o odbijanju produljenja radnog vremena ugostiteljskih objekata.

1. **UPRAVNI ODJEL ZA FINANCIJE I PRORAČUN**

Sukladno Odluci o ustrojstvu upravnih tijela Grada Ivanić-Grada (Službeni glasnik, broj 06/19), Upravni odjel za financije i proračun obavlja:

- pripremu prijedloga odluka i drugih akata koji su u ovlasti Grada i djelokruga Upravnog odjela,

- na izradu i donošenje proračuna te izradu pripadajuće dokumentacije vezane za izradu i donošenje proračuna,

- praćenje proračunskih prihoda proračuna,

- izvršenje proračuna i poslove knjigovodstva i računovodstva proračuna,

- utvrđivanje naplate i praćenja gradskih prihoda,

- praćenje i realizaciju proračunskih rashoda,

- financijsko praćenje i nadzor nad financijskim poslovanjem korisnika gradskog proračuna,

- financiranje rada mjesnih odbora,

- pripremu financijske dokumentacije za prisilnu naplatu potraživanja,

- vođenje propisanih evidencija,

- financijsku operativu,

- vođenje evidencije i izrađivanja izvješća o decentraliziranim sredstvima vatrogastva,

- obračun plaća i ostalih primanja lokalnih dužnosnika, službenika i namještenika, upravnih tijela Grada te naknada članovima Gradskog vijeća i njegovih radnih tijela te naknada članovima savjetodavnih tijela gradonačelnika,

- vođenje evidencije o dugotrajnoj imovini Grada,

- financijsko upravljanje i kontrole u skladu sa Zakonom o sustavu unutarnjih

financijskih kontrola u javnom sektoru,

- Zakon o fiskalnoj odgovornosti,

- javnu nabavu,

- ostale poslove sukladno posebnim popisima.

* 1. **JAVNA NABAVA**

1. Priprema i provođenje postupka javne nabave male vrijednosti za nabavu građevinskih radova na izgradnji i unaprjeđenju prometne infrastrukture poduzetničke zone Ivanić-Grad JUG – ZONA 3
2. Priprema i provođenje postupka javne nabave male vrijednosti za Nabavu higijenskih i kućanskih potrepština za krajnje korisnike u sklopu Projekta „Zaželi, radi, pomaži!“, kodni broj UP.02.1.1.05.0327
3. Priprema i provođenje postupka javne nabave male vrijednosti za Nabavu radova asfaltiranja cesta na području Grada Ivanić-Grada

**3. 2. JEDNOSTAVNA NABAVA**

1. Priprema i provođenje postupka jednostavne nabave uredskog materijala za 2020.g.
2. Priprema i provođenje postupka jednostavne nabave za usluge izrade sustava centralnog grijanja u društvenom domu Lijevi Dubrovčak
3. Priprema i provođenje postupka jednostavne nabave za usluge izvođenja građevinskih radova na društvenom domu u Lijevom Dubrovčaku
4. Priprema i provođenje postupka jednostavne nabave za uslugu izvođenja radova na uređenju Amfiteatra na Zelenjaku
5. Priprema i provođenje postupka jednostavne nabave za uslugu izrade izvedbenog projekta za sportsku dvoranu u Graberju Ivanićkom
6. Priprema i provođenje postupka jednostavne nabave za nabavu stupova javne rasvjete s opremom
7. Priprema i provođenje postupka jednostavne nabave za uslugu dobave i prijevoz kamena, Put 1614 Trebovec
8. Priprema i provođenje postupka jednostavne nabave za uslugu izvođenja pripremnih radova i radova na izgradnji pomoćnog objekta garaže – Šumećani
9. Priprema i provođenje postupka jednostavne nabave za uslugu stručnog nadzora nad radovima energetske obnove zgrade Javno vatrogasne postrojbe
10. Priprema i provođenje postupka jednostavne nabave za uslugu stručnog nadzora nad izvođenjem radova na izgradnji - Cesta Josip Kraš
11. Priprema i provođenje postupka jednostavne nabave za uslugu sanacije udarnih rupa te asfaltiranje prekopa javne površine
12. Priprema i provođenje postupka jednostavne nabave za uslugu projektiranja nogostupa i biciklističke prometnice -Ivanić-Grad-Opatinec
13. Priprema i provođenje postupka jednostavne nabave Projektiranje nogostupa i biciklističke prometnice Opatinec – Tarno
14. Priprema i provođenje postupka jednostavne nabave za uslugu postavljanja i puštanja u rad WiFi pristupnih točaka na području Grada Ivanić-Grada temeljem dodijeljenog vaučera WiFi4EU
15. Priprema i provođenje postupka jednostavne nabave za uslugu nabave i izrade materijala za promidžbu i vidljivost za projekt "Zaželi, radi, pomaži!" (kodni broj: UP.02.1.1.05.0327)
16. Priprema i provođenje postupka jednostavne nabave za izvođenje građevinskih radovi ispred dvorane i SŠ "Ivan Švera"
17. Priprema i provođenje postupka jednostavne nabave za nabavu bicikala u sklopu projekta "Zaželi, radi, pomaži"
18. Priprema i provođenje postupka jednostavne nabave za uslugu izrade projektne dokumentacije za izgradnju zaštitnih građevina za obranu od poplave
19. Priprema i provođenje postupka jednostavne nabave za nabavu tableta u sklopu Projekta "Zaželi, radi, pomaži"

* Izrada Narudžbenica za nabave do 200.000,00 kuna bez PDV-a (robe i usluge) odnosno 500.000,00 kuna bez PDV-a (radovi) – 205 komada
* Izrada Plana nabave za 2020. godinu
* Izrada I. Izmjena i dopuna Plana nabave za 2020. godinu
* Izrada II. Izmjena i dopuna Plana nabave za 2020. godinu
  1. **POSLOVI KNJIGOVODSTVA I RAČUNOVODSTVA**

ULAZNI RAČUNI GRADA IVANIĆ-GRADA (1021 kom. - dopuna podataka potrebnih za plaćanje), izrada i knjiženje knjižnih zapisa (ispravak, terećenje, odobrenje) za dobavljače u salda konti, usklađenje s dobavljačima.

-RIZNICA- priprema naloga za plaćanje

Vatrogasna postrojba, Dječji vrtić Ivanić Grad, Pučko otvoreno učilište, Muzej Ivanić-Grada ,Gradska knjižnica

Slanje izvoda proračunskim korisnicima na Web

- slanje i priprema naloga za plaćanje:

-ulazne račune

-Odluke Gradonačelnika

-političke stranke

-pomoć za novorođenčad

-socijalno ugrožene osobe

-kompenzacije

-ostale UDRUGE i korisnici koji se financiraju iz gradskog Proračuna (unos u knjižne zapise dobavljača ostalo radi evidencije analitike u salda konti.)

IZVODI GRAD IVANIĆ-GRAD (devizni i kunski)

-preuzimanje izvoda od banke

-knjiženje izvoda u salda konti po stavkama

-KNJIŽENJE IZVODA ODNOSNO EVIDITIRANJE UPLATA PREMA IZDANIM POTVRDAMA I UGOVORIMA –PRIHOD OD ZAKUPA POLJOPRIVREDNOG ZEMLJIŠTA U VLASNIŠTVU DRŽAVE , PRIVREMENO KORIŠTENJE DPZ, ZAKUP PAŠNJAKA DPZ.-Unos IR-a zaduženja po Ugovorima primljenih od Agencije za poljoprivredno zemljište, praćenje istih i dostavljanje potrebne dokumentacije (kartice kupaca, potvrde dugovanja)

-IZVODI **-** PRIHODI OD PRODAJE ZEMLJIŠTA U VL. DRŽAVE. Unos IR-a prema Ugovorima o prodaji poljoprivrednog zemljišta u vlasništvu države RH, te evidentiranje uplata putem knjižnih zapisa prema izvodima FINE.

Unos novih IR-a i praćenje uplata prema Ugovorima o prodaji poljoprivrednog zemljišta u vlasništvu države RH

IZLAZNI RAČUNI

-Zakup domova po MO (unos IR-a i knjiženje izvoda po Ugovorima)

-Zakup poslovnog prostora Grada Ivanić-Grada prema Ugovorima

-OSTALO (ispostavljanje računa, praćenje uplata po izvodima, slanje opomena i izvoda otvorenih stavaka – usklađenje sa kupcima )

* 1. **POSLOVI PRORAČUNA**

Poslovi **proračuna** odnose se na poslove:

* planiranja proračuna
* Izmjene i dopune proračuna,
* izvršavanja proračuna

Poslovi **financija i računovodstva odnose** se na poslove:

* računovodstveno evidentiranje i izvještavanje
* financijsko izvještavanje

**IZVRŠAVANJE PRORAČUNA**

Rashodi i izdaci na proračunskim stavkama izvršavani su u skladu sa naplatom proračunskih prihoda, u dijelu koji se odnosi na proračunske korisnike.

Grad je svoje ugovorene obveze u drugom polugodištu izvršavao pravodobno, redovno su isplaćivane plaće svim korisnicima proračuna, redovno su isplaćivane naknade koje proizlaze iz socijalnih prava.

Financijski izvještaji odnosno godišnji obračun, dostavljeni su u rokovima utvrđenim Zakonom o proračunu na usvajanje Gradskom vijeću i to:

- Godišnji izvještaj o izvršenju proračuna za 2019 godinu, razmatran je na 29. sjednici Gradskog vijeća 02.06.2020. godine.

**DRŽAVNA REVIZIJA, KONTROLE, INSPEKCIJE**

Tijekom prvog polugodišta 2020. godine nije bilo inspekcijskih pregleda, kontrola državne revizije niti ostalih kontrola financijskog i proračunskog poslovanja.

**KREDITNO ZADUŽENJE GRADA IVANIĆ-GRADA**

Grad Ivanić-Grad 20. rujna 2012. godine dobio je suglasnost Vlade Republike Hrvatske za zaduženje u iznosu 13.000.000,00 kuna kod ADDIKO BANK d.d. (ranije HYPO Alpe Adria bank d.d.) Kredit je realiziran u iznosu 12.783.344,39 kuna, do 30.06.2020. otplaćeno je 5.539.449,24 kuna glavnice i 2.204.125,81 kuna kamata, u slijedećih 8,5 godina, preostalo je otplatiti 7.243.895,15 kuna glavnice.

Temeljem dobivene suglasnosti Vlade RH, dana 30.03.2016. godine, od HBOR-a zatražen kredit za financiranje infrastrukturnih projekata Grada u iznosu od 15.300.000,00 kn, te je isti HBOR i odobrio. Kredit je realiziran do 31.12.2017. godine u iznosu 14.944.567 kuna. Do 30.06.2020. godine, otplaćeno je 3.341.487,86 kuna glavnice, 1.028.245,30 kuna kamata, preostalo je platiti 11.603.079,14 kuna glavnice.

Također je u korištenju i kredit HBOR-a, suglasnost Vlade RH dobivena je 09.11.2017. godine, a namijenjen za izgradnju školske dvorane u Posavskim Bregima, u iznosu 7.000.000 kuna. Do 30.06.2020. godine od navedenog iznosa iskorišteno je 6.348.533,20 kune, a rok korištenja kredita je do 31.12.2020. godine.

Dana 21.05.2019. godine dobivena je suglasnost Ministarstva financija za kredit za energetsku obnovu zgrade Vatrogasne postrojbe u iznosu 727.852,16 kuna, rok korištenja 31.12.2020. godine. Do 30.06.2020. godine kredit nije realiziran.

Grad Ivanić-Grad je dana 18. srpnja 2019. godine dobio suglasnost Vlade Republike Hrvatske za zaduženje u iznosu 8.330.000,00 kuna kod Hrvatske banke za obnovu i razvitak, a namjena kredita je financiranje infrastrukturnih projekata Grada. Do 30.06.2020. godine iskorišteno je 5.418.134,94 kn. Rok korištenja kredita je 31.12.2020. godine.

Dana 11. prosinca 2019. godine Grad Ivanić-Grad je dobio suglasnost Vlade Republike Hrvatske za zaduženje u iznosu od 6.000.000,00 kn uz valutnu klauzulu. Kreditna sredstva su korištena za financiranje kapitalnog projekta Izgradnja modularnog drvno-tehnološkog poduzetničkog inkubatora u Ivanić-Gradu. Do 30.06.2020. godine iskorišteno je 4.413.099,58 kn za financiranje računa izvođača radova na izgradnji Poduzetničkog inkubatora. Izvršen je povrat glavnice u iznosu od 267.538,68 kn.

Sukladno zakonskim propisima Grad Ivanić-Grad je redovno izvještavao Ministarstvo financija Republike Hrvatske o otplatama navedenih kredita putem Obrasca IZJS, i to dana 10.01.2020. godine, te 10.04.2020. godine.

**FINANCIJSKO IZVJEŠTAVANJE**

Financijski izvještaji koji se sastavljaju za razdoblje od 1. siječnja do 31. prosinca 2019. jesu:

- Bilanca na Obrascu: BIL

- Izvještaj o prihodima i rashodima, primicima i izdacima na Obrascu: PR-RAS

- Izvještaj o rashodima prema funkcijskoj klasifikaciji na Obrascu: RAS-funkcijski

- Izvještaj o obvezama na Obrascu: OBVEZE

- Izvještaj o promjenama u vrijednosti i obujmu imovine i obvezana Obrascu: P-VRIO

- Bilješke

Godišnji financijski izvještaj za 2019. godinu predani su FINI, Ministarstvu financija i Državnom uredu za reviziju dana 14.02.2020. godine. Konsolidirani financijski izvještaji sa svim pripadajućim dokumentima predani su 24.02.2020. godine.

Financijski izvještaji proračuna koji se sastavljaju za razdoblje 1. siječnja do 31. ožujka. 2020. godine, jesu:

- Izvještaj o prihodima i rashodima, primicima i izdacima na Obrascu: PR-RAS,

- Izvještaj o obvezama na Obrascu: OBVEZE,

- Bilješke.

Navedeni izvještaj izrađuje se na dan 31.03., a predan je u FINI, Ministarstvu financija i Državnom uredu za reviziju 07.05.2020., budući je rok za dostavom prolongiran zbog posebnih okolnosti nastalih pojavom bolesti COVID-19 uzrokovanom epidemijom SARS-CoV-2 u Republici Hrvatskoj.

Svi obračuni Grada, godišnji obračun, polugodišnji obračun, te financijska izvješća objavljeni su na službenoj web stranici Grada Ivanić-Grada.

GRADONAČELNIK:

Javor Bojan Leš, dr.vet.med.